Ezin okerrago • ZUZEU\nEzin okerrago –\nOraintsu arte ez dut iritzi zehatzik izan Urkulluri buruz, baina azkenaldian ezin okerrago jokatzen ari da. Erkorekak esan zuen Urkullu ez zela Kanboko ekitaldira joanen “Kanbo ez delako Euskadi“. Hori aski ez, eta Urkulluk marka hobetu du Sud-Ouesten egindako elkarrizketa batean. Naizen bertsioa zuzena baldin bada, esan du: “Erkidegoetako hiru presidente [ezen ez lehendakari] daude, bata Frantzian, bestea Nafarroan eta bestea Euskal Autonomia Erkidegoan, baina lehendakari bakarra, eta hori, umiltasun faltsurik gabe, ni neu naiz”.\nHori da: Urkulluk, umiltasun faltsurik gabe, Jean-Rene Etxegarairi, Uxue Barkosi eta hiztegigileei argitu behar die zein den “lehendakari” hitzaren esanahia.\nEta, euskaran hain jantzia egonik, azkenaldian egin duen okerrena: euskaraz ez hanka ez buru ez duen mezu bat argitaratu, eta, kritika zaparradaren aurrean, bere horrela utzi. Oraindik ikusgai dago. Edo ez zaio batere inporta, edo euskarazko hedabideei ez die kasurik egiten. Argi dago: ez da nire lehendakaria.\nGenero indarkeria eta haurren sufrimendua\n32 pentsamendu “Ezin okerrago”-ri buruz\nNaparroan 2018-05-06 09:01\n“Urkullu” idatzi al dut? Barkatu, Urguilu lehendakari txit gorena idatzi behar nuen.\nBentazar 2018-05-06 09:23\nAtzo GARAko editoriala irakurri nuen eta bere azpiko komentarioak. Urkulluren azken bekatua azpimarratzen zuten guztiek, Urkulluk Uxue Barcos-ekin batera bilera bat eratzea ETAk bere suizidioaren autobonboa egiten zuen egun berdinean. Ezker Abertzalearen eragile eta errepika mediatiko guztiek ahobatez gaitzesten dute Urkullu horrengatik.\nEtxegarairi buruz hau esan duela, Erkorekak bestela esan duela, euskara dela… Dena aitzaki hutsa Urkulluri txistu zipristinak jaurtitzearren. Ezker abertzaleko inkisitoreek beren arma zikin guztiak atera dituzte armairutik Urkullu kondenatzeko. Ai, baina ETA desagertu da eta berarekin bere arma nagusia: euskaldunen kontzientziak kolpatzearena titularretan bizpahiru jende erahilaren notiziaren bitartez. Hori joan zen. Eta hori egiten zuenari eta bere aldekoei ez zaie horretaz harrotzeko ezta aukera bat eman behar.\nNiri oso ondo iruditzen zait Urkulluk egin duena: ETA bezalako erakunde hiltzaile baten handikeriaren jokuari ez men egitea. Eta Euskal Erakundeen duintasuna azpimarratzea Euskal Herria hainbat aldiz odoleztatu eta zigortu dutenen aurrean.\nA 2018-05-06 13:38\nHemen kritika zehatz bat egin zaio edo, hobeki esan, bi. Eta horiez ez zara arduratu, bazter utzi dituzu.\nOngi egindakoez ez gara ari, edo ez zen ari Nafarroan iruzkingilea.\nBeraz, zer nahi duzu esatea? Alper lanean aritzea…\nBentazar 2018-05-06 14:06\nBarkatu, A, baina goikoak erabateko deskalifikazioa egiten dio Urkulluri.\nEta nik bere amorruaren hipotesi bat luzatzen dut: ezker abertzalearen Urkulluren kanpaina oskestatuaren beste txilibito bat besterik ez dela.\nUrkulluk dio bera dela Lehendakari eta nik uste dut erabat zuzen dela hori aipatzean: ez da bakarrik euskaldun gehien ordezkatzen dituena baizik eta politikoki euskal aberriaren nortasuna politikoa agerian uzten duen bakarra. Euskal nazioaren muina eta gehiengoaren ordezkari da baita politikoki ere. Zergatik Naparroan delako horrek kritikatu egiten du horrelako egi borobil bat esateagatik?\nEsplikatuko didazu zuk?\nArgi dago Urkullu ez dela ezker abertzalekoen lehendakaria eta argi dago ETA ez dela euskaldunen ordezkaria. Bi aipu hauek konplementarioak dira.\nSuagaar 2018-05-06 14:50\nBentazar, ez duzu aitortuko baina ez duzu iritzi politikorik, EAJ defendatzeko zaude , berdin du zer egiten duten. Zure iruzkinaren balioa 0a da (nireak -5). Ez zara abertzalea, EAJzalea besterik ez.\nNaparroan 2018-05-06 15:35\nEz dut enkargurik jaso ez artikulu hau ez inongo artikulu idazteko. Gara-ko atzoko editoriala ere ez dut irakurri. Amorrazioa eman dit Sud-Ouesten botatakoak, ez dut arrazoirik ikusten harropuzkeria horretarako. Eta martxoan idatzitako mordoilo hori ez ezabatzea edo zuzentzeak ere bai. Ez dago besterik.\nEta, euskaraz, “lehendakari” eta “presidente” gauza bera dira.\nA 2018-05-06 16:04\nZer ikusteko du kontu honetan ETAk, Bukatu zen.\nBarkos andereak ere lehendakari titulua badu Urkulluk bezala, beraz…\nBaina “egia” izan hala ez izan, zenbait titulu, zenbait “dretxo” ez aipatzea hobe. Begirunez jokatzea komeni zaigu denoi. Eta Nafarroako auzi minbera hor tartean dugunean gehiago\nBentazar 2018-05-06 16:52\nSuagaar, EAJk ez du 800 jendetik gora hil egin, beraz, leporatu dezaiokezuna ezker abertzalearen papeloiaren aldean ezin da gehiegi izan. Eta kasu honetan Urkulluren hitz gutxi batzuk Lehendakari izatearen garrantziaz ez dira, zuetarrek nahiko luketen bezala, bera lintxatzeko motibu oso larria.\nNaparroan, Urkulluren harropuzkeriaren arazoa GARAko horrialdeetan behin eta berriz agertzen den gauza bat da. Ez dut nik harrokerirako arrazoirik ikusten Lehendakari kargua defenditzen horretan. Kontuan izan akaso Jose Antonio Agirre eta fatxismoaren kontra altxa zen Gobernuaren mitomaniaz piska bat nagoela jota akaso. Zu erebat inmunizatua zaude horren aurrean, ikusten dut. Euskararena, bestalde, begiratzen dut Zuzeuko promotoreen zerrenda motza eta hara non topatzen dudan Eusko Jaurlaritzaren anagramarekin. Akaso Zuzeuk ez ditu asetzen zure hizkuntza normalizatuaren baremoak.\nAgirre Lehendakariaren ordezkoa eta Sabino ARanaren banderaren azpian zin egiten duena Urkullu jauna da. Euskaldun gehienen ordezkaria, bestalde, A jauna.\nZet 2018-05-06 17:44\nEAJ-k ez zituen 800 hil gerra zibilean?\nKontua zer da 800 hiltzea edo “demokrazian” zortziehun hiltzea?\nBestalde, horrela ipinita, euskaldun gehienen ordezkaria zuei traktorea uzten dizuena da. M.Rajoy jauna, alegia.\nBentazar 2018-05-06 18:12\nEAJk Lehendakari batek burutzen zuen Eusko Jaurlaritza legezko baten gudaroste batean gerra batean hil zituen hil zituenak eta ez ez-legezko gerrillari urbano terrorista koadrilla bat, herriaren borondatea zapuztuz, ETAk egin bezala. Diferentzia ez da makala. Rajoy jaunak ez ditu euskal botoen gehiengoak ez Jaurlaritzaren lehendakaritzak. Baina zu internazionalista zarenez ederki onartzen duzu espainol lehendakaria zure lehendakari gisa. Ulertzekoa da.\nZet 2018-05-06 18:31\nNago Urkullu-k, Imaz-ek, Atutxak eta enparauek gero eta onartuagoa dutela Rajoy jauna, baina, zeu segi zurean, horrela uste baduzu.\nBeraz, eta hau bai interesgarriagoa iruditzen zaidala, kontua ez da erahilketa bat zilegi den ala ez, baizik eta legezkoa den ala ez, hori al da gakoa?\nganbaratxotik 2018-05-06 18:38\nUrkullu Kanbo-n izan ote da inoiz? Garazin? Atarratzen?Ahierran?\nXX.menderarte euskara hegemonikoa izan den herrialde bakarrari (Ikus Kepa Altonagari egiten zaion elkarrizketa Argian) euskalduntasuna ukatzen? Lotsagarria eta iraingarria.\nETA-koak menditik Jonan-en eskutik ekarri nahi eta ezin. Bere kaxa jeitsi diranean haserre. Ezin sikera, aste batez, egun batez, gregario modura joan. Protagonismo-gosea zer den. Baina jakin beza lider honenak tokatzen denean gregario izaten jakiten dutenak direla. Euskal Herria horrelakoen premia larrian dago. Ez alderdiaren aparatoa kontrolatzen duten karismabako harroputzena. Are gutxiago euskaldunen arteko zatiketa sustatzen dutenena.\nBentazar 2018-05-06 18:51\nEusko Jaurlaritzak eusko gudarostea sortu zuen fatxismoaren kontra.\nETAk ertzainak, poliziak, umeak, langileak eta holakoak hil zituen terrorista moduan. Diferentziarik aurkitzen ez baduzu zure kontua da. ETAk herriari gerra egin zion herriaren izenean. Eta herritarrak terrore azpian eduki izan nahi zituen gure herrietan. Ze eredu paregabea!\nRajoy Espainiako lehendakari da eta berarekin tratutan sartu beharko da Euskadiren onerako. Ezker abertzaleak negoziatu nahi izan du, baina ezinezkoa izan zaio.\nInork ez du ukatu lurralde horiek Euskal Herria direnik, Ganbaratxo. ETAren ondarea kakazaharra, sufrimentua eta odola izan dira. Horiei pelotilla egitea azkenean herriaren borondatea betez suizidatu direlako gehiegitxo iruditzen zait, Ganbaratxo. Protagonismo gose handiagorik ez dago hilketa bat izparringian egunero jartzea baino, ETArena hain zuzen. Eta hiltzen ez duelak oraindik protagonismoa nahi du. Hori bai logika ederra. Herriaren zatiketa ezker abertzaleak sustatzen du arlo guztietan. Atzo, orain eta beti.\nZet 2018-05-06 20:09\nAtzo, orain eta beti. Orain etaaaa beeeetiiiiiiiii! ( Non entzungo ote nuen hau?)\nIzan ere, JELpean bizi ez garenok, ezin dugu, hau da, berezko ezintasun bat dugu, barne-barnetik datorkiguna, gaiztoak eta leloak bait gara, ezjakinak. Ezin diogu herri honen etsai izateari utzi, nahita ere.\nAldiz, horrenbesteko gaiztakeriari kontrajarririk, argi distiratsu batetik eratorritakoa da EAJ. EUSKADI sortu eta etengabean hobetzen ari den Alderdi-Aberri-Euzkadi, eguzkia bailitzan.\nHirutasuna bezalakoa, tentelontzako ulergaitza eta zuentzako, aukeratuentzako, berez-berezkoa.\n“Herriaren zatiketa ezker abertzaleak sustatzen du arlo guztietan. Atzo, orain eta beti”\nBentazar 2018-05-06 20:42\nZuk zerorrek esan duzu ia egi guzti eta osoa.\nTentelak eta ezjakinak zaretenik ez dut sekula esango. Baina beste gainontzekoan erabat ados.\ngarrett 2018-05-06 21:06\nETAren hilketa guztiak tanta bat baino ez dira PNVk sostengatzen eta elikatzen duen heriozko itsaso erkergaren aldean:\ngarrett 2018-05-06 21:14\nHemen, askok ez dute deretxo putarik besteren indarkeriaz fitxik esateko:\ngarrett 2018-05-06 21:27\nEta honelakoak irakurri behar hau bezalako ziniko lotsabako bati:\nLarte 2018-05-06 21:30\nBASKONGADOEN “Lehendakaria”, hitz asmatua hau….. euskera naturalean buruzagi litzake\nEuskadi/Euzkadi: Arana Goiri belarrimotzak asmatutako hitza ere!\nGora Nafarroa Osoa! Gora Euskalherria!\nUrguilu 2018-05-06 23:47\n– Uiiiii, ze arroputz mintzo den, ezta? Ze errespetu falta euskarari, ezta?\n– ETAk 800 pertsona hil ditu!!!! ?\nBentazar 2018-05-07 10:09\nOrain euskara da aitzakia Urkulluren kontra egiteko.\nEneko Bidegain 2018-05-07 11:07\nEuskara ez da aitzakia Urkulluren kontra egiteko. “Lehendakari” eta “presidente” sinonimoak dira. Urkulluk hanka sartu zuen eta Etxegarairekiko errespetu falta erakutsi.\nBestetik, “Kanbo ez da Euskadi” dioenean Erkorekak, barkatu, baina errotik iraindua eta mindua sentitu naiz. 1975ekoa naiz, Lapurdin sortua, EAE oraindik ez zegoenean. Eta orduan, EAJtik ETAra, Hegoaldetik Iparraldera, denek zioten “Euskadi da gure aberria”, Euskadi zazpi probintziek osatzen zutela, “Ipar Euskadi/Hego Euskadi”… Labeguerie, Landart eta abarren testuetan “Euskadi” aipatzen da.\nNor da, orain, Erkoreka, errateko ni ez naizela Euskadikoa? Ez naizela euskotarra?\nBentazar 2018-05-07 11:15\nEsango didazu benetan Erkorekak esan zuena? Ba esan ba zuen Kanbo ez zela Komunitate Autonomoko leku bat egia zioen. Esan al du Kanbo Euskal herria ez dela?\nEuskadi hitza ezker abertzaleak desterratu du bere hiztegitik hitz sabinianoa delako, hor goian dagoen batek gogorarazi digun bezala. Ez al dituzu ezker abertzalearen kazetak irakurtzen? Euskadi desterratua dago beraietatik.\nJosu Lavin 2018-05-07 11:25\nCambo ez da Euskadi. Euskadi’ Espainiaco communitate autonomo bat da gaur egun.\nCambo’ Francia da gaur egun.\nHala ere, Euskadi beçala Cambo ere Euscal Herricoac dira.\nStatuez haranzco euscal herritarra çara ceu, Naffarroa statu conquistatutaco quide çara ceu, Bidegain jauna!\nEneko Bidegain 2018-05-07 12:29\nErokerkak Twitterren hitzez hitz (espainolez) idatzi zuen Kanbo ez dela Euskadi, ez, ordea, ez dela EAE. Kontua ez da Euskadi hitza baztertuta dagoen ala ez. Ezker abertzaleak baztertu izanak zer du ikustekorik EAJk Euskadi hitzarekin duen edo behar lukeen jarrerarekin? Ala EAJk Ezker Abertzaleari kasu egiten dio? Ezker abertzaleak Euskal Herria hobesten du, baina Euskadi=Basque Country=Euskal Herria… Gauza bera erran nahi du. Beraz Euskadi ez da EAE. EAJk, bere buruarekin koherente izan nahi badu, ezin du erran Euskadi EAE dela, edo EAEtik kanpo dagoena ez dela Euskadi.\nAdibide berri bat, ea kontua argitzen laguntzen digun. Orain, Frantziako antolaketa administratiboaren harira, erregio handiagoak sortzerakoan, erregio bati Okzitania izena eman diote. Okzitania, ordea, erregio hori baino anitzez zabalagoa da. Okzitania ofizial (frantses administrazioaren arabera) bat sortzeak erran nahi ote du gainerako eskualde eta hiri okzitaniarrak ez direla Okzitania?\nIzenak horrela dio: Euskal Autonomia Erkidegoa edo Comunidad Autonoma Vasca. Euskadi beste zerbait da. “País Vasco” ere EAEra mugatzen da askoren begietan, edo “Pays Basque” Iparraldera.\nZet 2018-05-07 12:43\nEuzkotarren Aberria Euzkadi da batak, Nafarroa Euskadi da besteak eta Kanbo ez da Euskadi hirugarrenak.\nEzker Abertzale ofizialean Euskal Herria hobetsiko dute ( nik nahiago Euskadi) baina PNVk ez du batere, BATERE, laguntzen horretan. Alderantziz. Erkorekak dixit.\nBentazar 2018-05-07 13:39\nNIk bila eta bila egon naiz eta ezin aurkitu Erkorekaren aipamentxoa.\nHori bai ezker abertzalekoen isekak nonnahi dabiltza. Jende jator horretaz fidatu behar…\ntoma 2018-05-07 13:43\nHortxe dauzkek ba Erkorekan hitzek. Nik 10 segundu behar izan ditut. https://www.berria.eus/albisteak/151270/erkoreka_kanboko_ekitaldia_euskaditik_kanpo_izango_da.htm\nBentazar 2018-05-07 13:55\nEuskadi eta Euskal Autonomi Elkargoaren ekibalentzia egiten du. Ez nago konforme horrekin baina bera erakunde bateko kide da eta zentzua ba du. Ez du esan, portzierto, Kanbo Euskal Herria ez denik. Dena den, ze matraka zuek ezker abertzalekoak besteekiko. Autokritika zipitzik ez baina besteak leioietara botatzen iaioak zarete.\nSuagaar 2018-05-07 14:01\nBentazar, hain EAJzalea bazara ea ikasten duzun eajren historia, EAJk ez ditu 800 hil, milaka baizik, bere burua defendatzeko beharra izan duenean gudarostea ta guzti erabili du. Ta berriro arrazoia ematen didazu. Ez abertzale ezta ezertxo ere ez, EAJzale, EAJ defendatzeko zaude , berdin du zer egiten duten. Kanbokoa ez du izenik, guztiz erratu da, izugarrikozko prepotentzia erakutsi du, besteak baino gehiago dela uste du, EAJk Euskaldiren izena lapurtu du….. Soldata ona irabaziko duzu ez?\nBentazar 2018-05-07 14:12\nSuagaar, EAJ zen legea, berak osatu zuen Euskadiko alderdi politiko gehienekin Jaurlaritza bat eta bertako partidoekin batera Eusko Gudarostea osatu zuen eta herria legez kanpoko interbentzio baten kontra defendatu zuen.\nETAk legez kanpora Eusko Jaurlaritza, herria eta alderdi politiko gehienen kontrako borondatez, ekin du eta modu terrorista batean gainera. Diferentzia galanta da. Eta ikustea besterik ez dago ezker abertzaleak utzi duen mehatxu eta irain uzta bere matoi profesionalak zirela bide beste hainbat herritarren kontra.\nZu konkretuki Suagaar internazionalista bat zara eta hori ezin daiteke abertzaletasunarekin ezkondu, motel. EAJk sortu zuen abertzaletasuna, ea historia zuk ikasten duzu. Eta orain soldata onaren kontua… Arrazoien faltan iraina ateratzen zaizu beste ezker abertzalekoen jende maltzurrari bezala. Ze uste al duzu ba? Bakarrik ETAko hiltzaileek dituztela idei politikoak?\nfreud 2018-05-09 10:59\n“Naffarroa statu conquistatutaco quide çara ceu”: onkï jïn paradigma berri honera.\nEstatu kideak gara, gurea den Estatu okupatua. Formulazio politiko honek dena aldatuko du. Handik sortuko da benetazko klase politiko bat erresistentzia antolatzeko, indar okupatzaileak neutralizatzeko eta gure lurraldetik botatzeko helburuarekin.


Euskal Herria Bildu - Gorostiagarekin gertatutakoaren harira, Angel Yuste espetxe arduradun nagusiarekin berehala batzartzeko eskaria egin du Amaiurrek\nGorostiagarekin gertatutakoaren harira, Angel Yuste espetxe arduradun nagusiarekin berehala batzartzeko eskaria egin du Amaiurrek\n"Zoru etikoaz" hainbeste hitz egiten den garai honetan, Pablo Gorostiaga preso politikoari ez diote bere emaztea ikusten eta agurtzen utzi. Gertakari honek gaur eguneko errealitatera garamatza berriz ere, hau da, euskal presoek jasaten duten tratu krudel eta ankerraren errealitatera.\nNabarmentzekoa da euskal preso politiko eta Laudioko alkate ohia denak bere emaztea bisitatzeko baimen judiziala zuela joan den abuztuaren 29tik, baina Espetxe Zuzendaritzak ez du Laudiora garaiz eraman. Herrera de la Manchatik iritsi berri, gaur goizean Ocañako espetxean zegoen Gorostiaga.\nGertakari hau oso larria dela deritzo Amaiurrek. Are gehiago kontuan hartuz Pablo Gorostiagak 71 urte dituela eta bere jaioterritik 600 kilometrora, Herrera de la Manchan (Ciudad Real) sakabanaturik dagoela.\nPablo Gorostiagak gaixotasun larria zuen bere emaztea ezin agurtu izana ez da kasualitatea. Euskal presoei eragiten dien erabaki eta neurri oro bezala erabaki politiko baten aplikazio ankerraren ondorio baizik. Eta Gorostiagarena bezala, Asier Aginako presoaren senide batzuek atzo izan zuten auto istripua ere ez da kasualitate hutsa. Gertakari horiek biak euskal presoen eta beraien senide eta lagunen aurka Alderdi Popularrak darabilen mendeku politikaren isla dira.\nBeste behin ere agerian geratu da Espainiako gobernuaren mendeku politika ankerra. Eta beste behin ere agerian geratu da zein den batzuen "zoru etikoa". Estatua da gaur gaurkoz espetxeetan giza eskubideak urratu eta zuzenbide estatuaren printzipioak hausten dituena.\nHorregatik guztiagatik eta gertakari honen larritasunagatik, Angel Yuste espetxe arduradun nagusiarekin berehala batzartzeko eskaria egin du Amaiurrek.


Aramaixo Herri Eskolak olatu solidarioa egingo du bihar 'Aita Mari'-ren alde - Aramaio - Goiena.eus\nAramaixo Herri Eskolak olatu solidarioa egingo du bihar 'Aita Mari'-ren alde\nArantzazu Ezkibel Galdos 2022-06-10 10:19\nAtzo, eguena, umeak gelan 'Aita Mari'-rekin konexioa egiten.\nAramaixo Herri Eskolak ikasturte amaierako jaia egingo du bihar, zapatua. Betiko moduan, elkartasun keinua izango dute; oraingoan, Aita Mari proiektuaren alde.\nAramaixo Herri Eskolak ikasturte amaierako jaia egingo du bihar, zapatua. Ospakizuna elkartasun jai bilakatuko dute olatu solidarioaren bitartez. Eskolatik hasi eta herriko plazaraino bultzatuko dute Aita Mari ontzia –sinbolikoki, maketa bat izango da–. 10:30ean elkartuko dira eskolan."Gura duenak izango du Aita Mari-ri laguntzeko aukera, ekarpen ekonomikoa eginez", azaldu du eskolako zuzendari Saioa Uriartek. Hala, eskumuturreko solidarioak banatuko dituzte borondatearen truke. Ondoren, eskolatik plazaraino jarriko dira ilaran eta Aita Mari itsasontziaren maketa bultzatuko dute eskolatik plazaraino.\nEskolako ikasleek asteon landu dituzte Aita Mari proiektuaren nondik norakoak. "Izaskun Arriaranekin harremanetan jarri gara eta hango bideoak ikusi ditugu", dio Uriartek. Gainera, atzo, eguena, bideokonferentzia egin zuten Aita Mari ontziarekin. Eskolako 102 ikasleak lau gunetan banatuta egon ziren eta ontzian egiten dituzten lanak ikusi eta galderak egiteko aukera izan zuten.\nJaia eta bazkaria\nOlatu solidarioa amaitutakoan, eskolako buruhandiak eta erraldoiak aterako dituzte eta kalejiran joango dira berriro ere eskolara. Bazkaria eskolako jangelan egingo dute: "90 bat lagun elkartuko gara", esan du Uriartek. Ondoren, bingoa eta euskal jolasak izango dituzte eta 17:30erako amaituko dute. Azken bi urteetako geldialdiaren ondoren, ikasturtea normal egin dute aurten Aramaion: "Ohiko erritmora bueltatu gara eta aurrera egin dugu guztiarekin". Maiatzaren 27an, esaterako, Ir a Kurrin Kurrin irakurketa dialogiko saioa egin zuten Andra Marin: "90 lagun elkartu ginen eta, hain zuzen, Veneziako misterioa liburuaren inguruan jardun genuen".\nAramaixo Herri Eskolako irudi berria duten kamisetak atera dituzte\nArantzazu Ezkibel Galdos eka 07 Aramaio\nKamiseta berriak salgai daude: eskaera egiteko aukera egongo da 10 euroren truke. Edurne Kortabarriak egin du kamisetaren diseinua.\nZuzeneko konexioa egin dute Aramaioko ikasleek Aita Mari ontziarekin\nArantzazu Ezkibel Galdos eka 09 Aramaio\nAramaixo Herri Eskolako ikasleek bideokonferentzia izan dute gaur, Aita Mari ontziarekin.


Raging Turkey Wildfires Antivya resort eskualdean ebakuazio turistikoa eragiten du\nHasiera » Azken albisteak » Nazioarteko Azken Albisteak » Turkia Azken Albisteak » Raging Turkey Wildfires Antivya resort eskualdean ebakuazio turistikoa eragiten du\nEuropako Azken Albisteak • Nazioarteko Azken Albisteak • Azken Bidaia Albisteak • Negozio Bidaiak • ostalaritza • Hotelak eta estazioak • Berriak • Segurtasuna • Turismo • Bidaiaren helmuga eguneratzea • Travel Wire News • Joerak • Turkia Azken Albisteak • Hainbat Albiste\nTurkiako sute sutsuek turismo ebakuazioa eragiten dute Bodrumen eta Marmarisen\nAntalya eskualdea eta bertako hondartzako estazio ezagunak mehatxatuta daude sute handien ondorioz, Turkia hegoaldeko estazioetako bisitariak eta biztanleak arriskuan jartzen dituzte.\nSute okerrenak Bodrumen eta Marmarisen, Turkian\nTurkiako Bodrum eta Marmaris estazio hirietan agindutako ebakuazioa.\nBaso suteak etxe eta hoteletatik oso gertu erretzen dira.\nTurkiako itsas armada suteen aurkako borrokan parte hartzen ari da.\nTurkiako suteek Marmaris estazioko hirietan jo zuten Bodrum. Tokiko agintariek turistak eta bertako bizilagunak ebakuatzeko agindu zuten.\nSuteak populazio gutxiko eskualde batean sortu ziren Antalya ekialdetik 75 kilometro ingurura, batez ere Errusiako eta Europako ekialdeko Europako beste turistek, baina baita alemanek ere.\nBaina ostegunean gertuago zeuden hotel eta estazioekin jositako hondartza hareatsuetara.\nSare sozialetako eta Turkiako telebistako irudietan bizilagunak autoetatik jauzi egiten ari ziren eta bizitzara korrika ari ziren gar laranjak argitutako kez betetako kaleetan zehar.\nSute indartsuak zirela eta, lehenengo jendea ebakuatu zuten Marmarisen.\nBasoa etxe eta hoteletatik oso gertu erretzen da.\nTurista batzuek pilotan jolasten jarraitzen dute hondartzan, suteak kontuan hartu gabe\nBekir Pakdemirli Turkiako Nekazaritza eta Basogintza ministroak esan duenez, bost helikoptero, hegazkin bat eta 30 suhiltzaile-motor ari dira inguru horretan sute negargarriak borrokatzen.\nSute berriena Bodrum estazioko herrian ikusten da. Jendea ebakuatzen ari dira. Turkiako itsas armadako unitateak suteei eusteko saiakera desesperatuetan murgilduta daude.\nEgungo suteak, azken urteetako indartsuenak, eskualdeko bero-boladaren ondorioz hasi ziren. Orain arte lau pertsona hil dira hondamendian eta 183k kea izan dute.\nAurretik, Mehmet Nuri Ersoy Turkiako Turismo ministroak esan zuen hotelak eta etxeak suak atzera egiten ari zirela.\nMinistroak honakoa esan zuen: “Esku-hartzea garaiz egin zenez eta ekipamendu ugari erabiliz, sutea kostaldera hedatzea galarazi zen. Geroago, gune turistikoetarako bideak itxi egin ziren ».\nGaur egun, Bodrum merkataritza, arte eta entretenimendu gune garrantzitsuenetako bat da duela mende batzuetatik hona ... Bizitza tradizionala eta modernoa harmonia bikainean batera doazen kostaldeko herri honek besoak irekitzen ditu ezagutu nahi dutenentzat. berarekin eta bizi.\nAustraliako hiririk handiena bi asteko epean sartzen da ...


Ziburuko ikastolari eguneko isuna ez igotzea deliberatu du epaileak - Gizartea - Berria\nZiburuko ikastolari eguneko isuna ez igotzea deliberatu du epaileak\nKaskaroteneko ordezkariek Marinela auzotik joateko egindako «ahalak ikusirik» hartu du erabakia, eta Poulouren eskaria alboratu.\nKaskarotenearen aldeko manifestazioa, azaroaren 8an. / Joanes Etxebarria\nZiburu eta Seaskaren arteko liskarrak ez du etenik. Irailean Pauen iragandako auzian, epaileak Guy Poulou Ziburuko auzapezaren eskaera onartu, eta ikastolak Marinela auzoko eremuan egonen zen egun bakoitzerako 100 euroko isuna ordaindu behar zituen. Urri hilabete bukaeran, uxerra ikastolatik pasa 4.370 euroko isuna ordaindu behar zutela abisatu zien.\nEgun berean, bigarren albiste bat izan zuten. Poulouk egun bakoitzeko isuna 100 eurotik 400 eurotara igo nahi zuela. Hori horrela ikastola hirugarren aldiz auzitara bidaliko zituela jakin zuten. Ostiralean iragan zen auzia. Epaileak deliberoa eman du eta isuna 100 eurotik 400 eurora ez igotzea deliberatu du.\n“Konten gara, isuna ez baita pasatzen 100 eurotik 400 eruora baina hala ere 100 euro pagatzen segitzen dugu”, adierazi du Laida Mugika Kaskarotenea Ikastolako lehendakariak. Nahiz eta ezin esan “garaipen bat denik” oso pozik direla nabarmendu du.\nAre gehiago, epaileak “Seaskak aterabideak xekatzen dituela” erran du eta hori “azpimarratzekoa” dela dio Mugikak.\n“Aterabide baten bila”\n“Oraindik” Marinela auzoan jarraituko badute ere, “aterabide baten bila” dabiltzatela nabarmendu du Laida Mugikak. Joan den astean, Seaska eta Kaskaroteneako odezkariak, Isabelle Dubarbier axunta eta Guy Poulou auzapezarekin bildu ziren epaiketa “bertan behera” utzi zezaten eskatzeko. “Marinelatik joateko dugun borondate ona erakutsi genien eta haiek epaiketa batekin erantzun ziguten”, azaldu du Mugikak.\nGuy Poulou (Ziburuko auzapeza): "Haurrek euskara ikasteko, murgiltzea da eraginkorrena"


"Urrats txikiz osaturiko bide luzea" - Araba - Alea.eus\n"Urrats txikiz osaturiko bide luzea"\nErredakzioa 2016-09-02 13:54\nEuskara ikasteko diru-laguntzak aurkeztuko ditu Arabako Aldundiak datorren astelehean. Horren harira, iritzi artikulua idatzi du Iñaki Ullibarri EH Bilduko batzarkideak.\n"Ukaezina da, batez ere adin batetik gorako arabarrontzat, euskarak frankismoaren garai ilunetatik egindako bide oparoa. Tokitan dago bere euskalduntasunari bizkar emanda bizi zen Alava gris hura, konplexuz josita sentitzen zena bertako zein beste herrialdeetako euskaldunen aurrean, bere toponimia eta deiturak ulertzeko ere gai ez zena. Zorionez, ehunka euskaltzale eta euskaldunen lan ixil, eskergabe eta sendoaren ondorioz gaurko Arabak baditu berezko bertsolari, euskaltzain, euskara irakasle, euskal kulturgile eta idazleak. Eta oraindik ere asko bada egin beharrekoa, egun Arabako euskaldunok ditugun arazoak eta kezkak (gure hizkuntza komunitatea nola trinkotu, transmisio katea nola bermatu, euskal herritar berriak nola erakarri euskarazko mundura, euskara lan munduan nola txertatu, gure hizkuntza eskubideak nola defendatu…) funtsean dira Euskal Herriko gainontzeko euskaldunek dituzten berberak.\nBaina horrek ez du esan nahi gure Foru Aldundia, euskalgintzak egindako esfortzuaren eta lanaren pare egon denik. Horrexegatik, EH Bilduk EAJrekin aurrekontu akordioa negoziatzeari ekin zionean, argi izan genuen iritsia zela urrats berriak egiteko unea. Horregatik, eta euskarako partida guztien dirua %30ean handitzearekin batera, aurretik zetozen ekimenak estrategikoki indartzea izan zen abiarazitako ildo nagusietariko bat: Koadriletako euskara teknikarien sarea sendotzea, Arabako euskal komunikabideen diru-laguntzak duintzea, eragile batzuen diru-laguntzak berreskuratzea, jardueretako partidak handitzea…; bestea, ildo berriak ezartzea, Araban ere euskarak egoera berria erdietsi dezan: Arabako euskaltegietako gela desplazatuak diruz laguntzea, Trebiñuko ikastolarako berariazko diru-laguntza, Arabako Koadriletan euskarazko jarduerak sustatzeko Birika programa, lan munduan euskalduntzeko Araba Lanean ekimena…\nData zehatz hauetan, helduen euskalduntzerako laguntzak azpimarratu nahi ditugu. Matrikulazio kanpainaren atarian lehen aldiz Arabako Foru Aldundiak diru laguntzak eskainiko dituela nabarmendu nahi dugu. Oinarrizko maila egingo duten ikasleei zuzenduta eta soilik kopuru batean. Argi dugu helburua erabateko doakotasuna dela baina urrats kualitatiboa da, behingoz ibili beharreko bidea adierazten baitu. Izan ere, nola da posible oraindik ere, EAEn hizkuntza ofiziala den euskara ikasi nahi duen herritarrak bere gain hartu behar izatea horren zama ekonomiko handia? Nola da posible oraindik ere ez EHko, ez Arabako instituzioak euskara ikasteko doakotasuna edozein herritarri, bere zirkunstantzia pertsonalak edozein izanda ere, bermatzeko gai ez izatea?\nEH Bildun argi daukagu: guretzat aurten ezarritako diru-laguntzak bide horren beste urrats bat baino ez dira, eta gure konpromiso ezin argiagoa da: helduen euskalduntzearen doakotasunean urratsak egiten jarraitzea arlo instituzional guztietan, zeren-eta, hizkuntza gabe esaidazue nola irtengo naizen plazara; gure arima hiltzen uzteko bezain odolgalduak ez gara".


Ekainaren 9an, CNTk Iruñean duen egoitzan (Eslaba kalea, 11, behea) anarkosindikalismoaren jaiotza eta garapenari buruzko hitzaldi bat egingo da. Arkaitz “Profesor Arkadio” Linterna de Diogenes irrati programaren kidea hizlaria izango da.\nSindikalismo iraultzailearen testuingurua, sorrera eta anarkosindikalismoa bilakatu zenean. Indar iraultzaile honek XX. mendeko lehen hamarkadetan langile klaseari erreminta moderno, indartsu eta efektiboa eskeini ziona, anarkismoa masa-mugimendu bat bihurtzen ahalbidetuz. Honen oinarriak: antipolitizismoa, ekintza zuzena eta gremioen arteko elkartasuna. Langile masen ardatza izan zena, honen inguruan eremu publiko proletario bat eraikiz: eskolak, ateneoak, prentsa... Horrela, langileek borrokarako erreminta bat beregatatzen zuten bitartean, etorkizuneko gizartea eraikitzen ari ziren.\nHurrengo estekan programaren audioak entzuteko aukera duzue.


BIEMH erakusketak 4.0 industriaren mugak areagotuko ditu asmo handiko 30. edizioarekin\nHome / Albistea @eu / BIEMH erakusketak 4.0 industriaren mugak areagotuko ditu asmo handiko 30. edizioarekin\nHasi da 2018ko maiatzaren 28 eta ekainaren 1 bitartean izango den erakusketaren kanpaina\n4.0 industria, ekoizpen adimendua, sistema bateratuak, nazioarteko aukerak, berrikuntza eta joerak… BIEMHk asmo handiko proposamena antolatu du 30. Ediziorako, non fabrikazio aurreratuko plataforma lider gisa, bere mugak areagotuko dituen, espazio, produktu eta erakusketari berriekin. Gero eta zorrotzagoa den merkatuaren buruan, negozio-eredu berriak ekonomiaren sektore estrategikoko eredu berriei hurbiltzearen alde egingo du, horien artean automobilgintza, aeronautika, energia edo ekipamendu-ondasunak, eta aldaketaren abangoardian jartzeko gonbidapen zuzena luzatzen die enpresei honen bitartez. “BE IN, BIEMH”.\nOndorioz, eta bost jardunalditan zehar, BIEMH erakusketako parte-hartzaileek Laugarren industria iraultzaren paradigma berriak hobeto ezagutu ahal izango dituzte eta baliabideen optimizazio eta produktuen pertsonalizaziorako soluzio anitz aurkituko dituzte bertan, eta azokarentzat ere etorkizun ona eta hazkuntza espero dira. Digitalizazioari buruzko espazio berria, non big dataren kudeaketak, zibersegurtasunak edo ekoizpen-prozesuen automatizaziorako software-soluzioek planteatzen dituen erronkak aztertuko diren. WORKINN Enplegu eta Prestakuntza Foroaren hirugarren edizioak eta ADDIT3Dek, fabrikazio gehigarriaren eta 3D-ko azken berrikuntzekin osatuko dute hurrengo urteko eskaintza.\nMakina-erremintako Bi Urtean behingo Nazioarteko Erakusketaren merkataritza-kanpaina hasia da, eta herrialde fabrikatzaile eta kontsumitzaile nagusietan egingo da. Erakusketariak barneratzeko lehenengo fasean, erakusketari askok eman dute dagoeneko izena, eta haien parte-hartzea prestatzen ari dira ekoizpen prozesuak erabat aldatzen ari diren kontzeptu guztiak erakusteko. Bestetik, bisitarien programa nazioarteko ikuspegia izango du ardatz, eta erakusketariei atzerriko merkatuetako bezeroak eta bezero izan daitezkeenak proposatzeko aukera emango diete, eta haiei azokako entitateak kudeatutako erosleen delegazioetan sartzera gonbidatuko die.\nMunduko makina-erremintako enpresa nagusiak gerturatzen direla eta, BIEMH Europa mailako erakusketa garrantzitsuenetako bat bilakatu da bere espezialitatean, eta baita handienetakoa ere, beraz, erakusketak bere leloari eutsi dio: “You make it big” (zuk egiten duzu handia) benetako protagonisten omenez: erakusketariak. Mezuak enpresa horien indarra goraipatu nahi du, zeinak produktu espezializatua, teknologiaren aldetik berritzailea eta balio erantsi handikoa eskaintzen duten.\n2016an, 40.000 bisitari hurbildu ziren erakusketara, zeinak arrakasta handia izan zuen, industriak bizi zuen hobetzearen parekoa, % 13 bisitari gehiagorekin, enpresentzako interesgune berriekin eta parte hartu zuten sektore guztietan eskaerekin. Guztira, 140.000 merkataritza-kontaktu sortu ziren bisitarien eta erakusketarien artean, zeinak 1.533 izan ziren.


EH Bilduk Laura Mintegi aurkeztuko du lehendakarigai gisa | EA - Eusko Alkartasuna\nHasiera » Ekonomia » EH Bilduk Laura Mintegi aurkeztuko du lehendakarigai gisa\nEH Bilduk Laura Mintegi aurkeztuko du lehendakarigai gisa\nArgitaratua honek egina: Prentsa Bulegoa data Abe 2, 2012 honetan: Ekonomia\nLeire Pinedo: “Euskal Herria beste era batean eraikitzeko dagoela argi azalduko da”\nEH Bildu koalizioaren oinarria gogoratu: 276.000 bozka, bigarren indarra legebiltzarrean. Ezkerreko soberanistek inoiz Gasteizeko legebiltzarrean izandako ordezkaritzarik zabalena, hurrengo legealdian erabakitzailea izango den indarra. Herritarren mandatua argia da: aldaketaren politiko eta sozialaren norabidean soluzioak ekartzea,. Egunero herritarrok aurkitzen garen arazoei irtenbideak bilatzen laguntzeko, gure burujabetza politiko, ekonomiko soziala xede izanda.. Mandatu hori betetzera goaz Legebiltzarrean gure 21 parlamentarien jardunarekin.\nHurrengo legealdiak egundoko garrantzia hartzen du, inondik ere: ziklo baten amaiera eta berria eraikitzeko baliatu behar du. Bakea, normalkuntza politikoa eta soziala eta agortua dagoen eredu instituzioanal, ekonomiko eta soziala herritarren eta gizartearen beharretara egokitzeko. EH Bilduk eskaintza integral, aurrerakoi, bideragarri eta positiboarekin helduko dio erronka honi, Gasteizen eta gainerako instituzioetan. Eta instituzioetatik haratago, elkarlanerako prest dauden eragle sozial, sindikalekin elkarlanean. Herritarrei instituzioak irekiz.\nHorregatik, datorren inbestidura saioan EH Bilduk Laura Mintegi aurkeztuko du lehendakarigai gisa. Erabaki honen arrazoi nagusia: EH Bildu koalizioaren aldaketa politiko eta sozialerako egitasmoa alternatiba gisa aurkeztera goaz. Euskal Herria eraikitzeko daukagun proiektua aurkezteaz gain, proiektu hori euskal herritarrokin elkarlanean ezkerretik eta burujabetzatik osatzeko eta garatzeko daukagun pretasunaren erakusle.\nInbestidura egunean bi eredu irudikatuko dira: PNVrena, Urkulluk ordezkatzen duena 30 urteotako ibilbidearen jarraipena dena. Madrilen inposizio politiko eta ekonomikoari jarraituko diona. Eskuineko errezetak aplikatuko dituena PPren eskutik, ikusten ari garen moduan. Kutxabank-en, zerbitzu sozialen pribatizazioari ateak zabalduko dizkiona. Pertsonak ekonomia espekulatzailean menpe jarri dituen eredua.. Fiskalitate antisocial eta neoliberala ezarri duena. Fiskalitatearen zama langileria, herritar xumearengan utziz, kapitalaren mesedetan.\nEHBilduk ordezkatzen duena eta inbestidura saioan defendatuko duena: (indar gehiago dauka honek, lehen zegoenak baino). Emergentziazko egoeraren deskribapen laburra egin eta aldaketa sakonerako premia azpimarratu: egungo egoerari aurre eginez, aldaketa sakonerako bitartekoak proposatzera gatoz. Gaur inoiz baino argiago EHk bakea, normalizazio politiko eta soziala eta zalantzarik gabe, bere aitorpen nazionala behar du, burujabetza osoa\nEredu ekonomiko berriak oraingoek ez dutelako balio. Pertsonei eman nahi dizkiegu soluzioak, ekonomiaren alorrean, hezkuntzan, kulturan eta herritarren eskubideen defentsan Krisia gehien pairatzen dutenei babesa bermatzea, eskubide sozialak eta politika sozialak indartzea. Enplegua+krisiaren alorrean proposamen zehatzak (PNVri egindako proposamenean helarazi genizkionak). Soluzioak ditugu, borondate politikoa behar da aurrera ateratzeko .


KRESALA 1995. urtean sortu zen bertsio talde bat da, zuzeneko musika egiteko bokazioaz. Urte hauetan, hainbat lekutako lagunekin gozatu dugu, euren jaietan, plazetan, eta edozein tokitan. Hainbeste leku izan dira! Atzerako begirada bat egiten dugunean, beldar apur bat ere sentitzen dugu.\nLehenengo entsaio eta kontzertuak amateur moduan egin genituen, Egia esan, noizbehinka musika joten ondo pasatzen zuen lagun talde bat besterik ez ginen. Handik aurrera, eta taldekideen joan etorriekin KRESALA beharrezko seriotasuna hartzen joan zen, kide berri bakoitzaren esperientzia eta musikotasunaren laguntzaz.\nAzken urteotan KRESALA talde profesional baten bihurtu ahal izan dugu, exijentea eta perfekzioaren bila doana. Baina gure lanaren eskakizuna ez dugu guk ezartzen, baizik eta gure publikoa eszenatokira igotzerakoan. Hori lortzea dugu helburu, gure lanaren emaitzik onena dalako.\nMusikoak, teknikariak, bitartekariak… Jende askok lan egin du gurekin urte hauetan, eta bakoitzak bere zati txikiarekin lagundu digu KRESALA gaur egun dena izatea lortzeko. Ia 1.000 kontzerturen esperientziak Euskadi eta inguruetako jaietako talde garrrantzitsuenetako bat izateko erantzukizuna hartzera behartzen gaitu.\nGaur egun, 25 urte beranduago, lehenengo eguneko ilusioarekin jarraitzen dugu. Lagun artean musika egiten ondo pasatzen jarraitzen dugu, oraingoan gure artean profesionalak ditugula. Hobby-a eta lana bateratzea lortu dugu, pasioa, energia, konpromesua eta seriotasuna eszenatokian uztartuz. Baina oraindik ere badugu lan handia aurretik egiteko, baina erronka hori gustoko dugu, zuekin batera jaietan gozatzen dugun bitartean.


COVID-19aren aurkako txertoa Atsobakar egoitzara iritsi da - Lasarte-oria - Txintxarri.eus\nCOVID-19aren aurkako txertoa Atsobakar egoitzara iritsi da\nTxintxarri Aldizkaria 2021-01-11 13:45\nRemedios Rueda izan da COVID-19aren aurkako txertoa jaso duen egoiliarretako bat. Argazkia: Atsobakar egoitza.\nAbendu bukaeratik hona, Atsobakar egoitzako egoiliar eta langile ugarik COVID-19aren aurkako txertoaren dosiak jaso dituzte; momentuz, 80 pertsonak. Iragan asteko larunbatean joan ziren Osakidetzako beharginak egoitzara, bigarrenez, txerto gehiago jartzera. Albisteari atxiki dizkiogun argazkiak Atsobakarreko langileek bidali dizkigute.\nHiru aste barru, orain arte txertoa jaso duten pertsonek bigarren dosi bat jasoko dute. Lehen txandakoei (urtarrilaren 2an izan zen, larunbatarekin), 23an jarriko diete bigarren txertoa; iragan larunbatekoei (hilak 9), berriz, urtarril amaieran.\nAtsobakar egoitzako zuzendaritzak zehaztu duenez, txertaketa prozesua "ongi" doa eta inork ez du pairatu "erreakzio bortitzik". "Egoiliarren bati gorputzeko tenperatura igo zaio, baina dezima gutxi batzuk izan dira, ezer arrarorik ez".


Antton Egiguren: Â«Marxek arrazoi, erlijioa herriaren opioa daÂ»\n2020ko martxoaren 28a, larunbata | Ordua Euskal Herrian 16:27:52\nZuri eskutik helduta galdu gabe ibili liteke mundu osoan barrena. Demagun munduko bolan sartu garela, eta ordu betean munduari buelta emango diogula. Nik herri baten izena esango dizut, eta horri lotutako galdera bat, edo bi. Zuk erantzun. Euskal Herritik abiatuko gara, prozesutik. Zer ekarpen egin dezakete eliz gizonek?\nGuri jendearen arteko zubiak egitea tokatzen zaigu, gu zubi egileak gara, pontifex. Nik ez daukat zertan esanik, Â«Euskal Herriak nazio bat izan behar du, edo independentea izan behar du!Â» Eta arrazoi berarekin ez zaio kardinal bati tokatzen Â«EspaÃ±a una santa apostÃ³lica y por la gracia de DiosÂ» esatea, politikoen lana da hori esatea eta erabakitzea. Gobernuak eta estatuak mila eratakoak izan dira, Espainian bertan ere moroak egon ziren, gero erresumak, eta gogorkeriaren eta gerraren bidez batasun bat egin zen gero, bi errekonkista izan ziren, bat moroen kontra, eta beste bat erreinuen kontra. Beraz, ezin al ditzakegu historian eta kondairan hainbeste aldaketa izan dituzten egiturak berriz ere aldatu? Gure lana da edozein aldaketa dela ere medio etikoekin egina izan dadila bermatzea, elkarren iritziak errespetatuz, eta guztien ona bilatuz. Hemen dauzkagun muga denak gezurrezkoak dira, gerraz eginak, biolentziarekin, estatu terrorismoarekin, eta Erromako eliza katoliko apostolikoak bedeinkatuta, -hau suabe esan-, beraz, ezin al dira berriz ere aldatu? Hori da nire galdera.\nZure bulego berrian azaldu gara orain, Lovainako unibertsitate historikoan, Belgikan, talaia ona Europari begiratzeko. Zer ikusten da?\nHemendik ikusten dut alde batetik Europako gerlak sortu zituen estatuen nazionalismo inperialistak ez direla asetzen, eta hor ikusten ditut Frantzia, Ingalaterra, Espainia eta Polonia. Beste alde batetik, gerra horien ondotik irten ziren Adenauer eta Schuman eta horien beste Europa baten pentsamoldea dago, herrien Europa. Bi proiektu horien inguruan zentratzen da borroka, eta beldur naiz ez ote den Adenauer eta Schumanen amets hura galtzen ari.\nBelgika esan dut baina ez, Belgikakoa ez den bandera ageri da hemen, hau Flandria da. Bereiziko da waloniarrengandik?\nHori da waloniarrek duten beldurra, Flandriak independentzia ezeren kontsultarik gabe hartuko duela. Telebistan egin zen parodiak ere beldur horri erantzuten zion. Baina ez zait iruditzen hori gertatuko denik. Flandriako partidu gehienak monarkikoak dira, eta indar politikoen artean ez dago gehiengo independentistarik. Federalismoarekin modus vivendi batera iritsiak dira Belgikan. Hiru federazio daude, eta federazio bakoitzak bere eskumenak ditu, gobernu zentralaren gain daude nazioko segurtasuna, armada, eta kanpoko harremanak.\nLurpeko pasillo batean barrena sartu, eta hiri berri batean azaldu gara: Londres. Oroitzen zara nola ibili zinen han?\nNola ez. Diakonoa nintzen eta Koreara joan behar nuela erabakia zegoenez, ingelesa ikastera joan nintzen Ingalaterrara. Baina ez nuen komentuko lasaitasunean bizi nahi izan. Nire bizitzan beti izan dut pentsaera hori, nik ez dut sekula lasai eta eroso bizi nahi, besteen sufrimenduak izugarri eragiten dit. Eta Londresen ere nik komentutik eskolara eta eskolatik komentura bidea erraz egiten nuen. Baina nire arreba gazteago bat joan zen hara, eta izugarrizko sufrimenduarekin ikusten nuen. Arrotz bezala bizi zen, garai hartan Espainia ez baitzegoen Europako Batasunean, eta bisatuarekin problemak izaten genituen sartzeko eta ateratzeko. Arreba hala ikusi eta pentsatzen nuen, Â«nik zergatik bizi behar dut nire arrebak baino hobeto?Â». Beraz arrebarekin apartamentu bat hartu nuen, hogei metro koadro ez zituen izango, sukalde txiki bat zuen, eta etxebizitza guztiak batera partekatzen genuen komun bat. Astean hogeita zortzi pound kostatzen zitzaigun errenta, eta biok lan egiten genuen, nik platerak garbitzen hotel batean, baina bion artean osatzen genuen soldatarentzat askotxo zen hori. Orduan Azpeitiko mutil gazte bati esan genion gurera etortzeko, etxe bila baitzebilen Londresen. Baginen hiru. Eta hark gero esan zuen bere andregaia ere ekarriko zuela. Lau. Gero nire arrebak bere mutila ekarri zuen. Bost. Azkenean leku txiki hartan hamalau bizitzera ere iritsi ginen, eta bakoitzari astean bi poundeko gastua tokatzen zitzaigun. Txistea dirudi baina ni nintzen bakarrik lo egiten zuen bakarra, gainontzeko denek bikotean egiten zuten. Gainera izugarrizko zurrungak egiten omen nituen eta jendeak zapatak botatzen zizkidan.\nEtorkinak bezala bizi zineten?\nBai, eta etorkinen tratua jaso genuen, ilegalak baikinen. Nik lan egiten nuen hotelean noizbehinka ikuskapenak izaten ziren, inmigraziokoak etortzen ziren han ilegalik ba ote zen ikustera. Orduan, guk alde egin ahal izateko, sirena jotzen zuten hotelean, eta ilegal guztiak azkar-azkar kanpora atera behar izaten genuen. Eta pentsa, soldata ere hogeita hemezortzi pound baldin baziren, nire eskura sekula ez ziren hogeita hemezortzi iritsi, hogeita hamar bat hartzen nituen. Beste zortzi horiek nora joaten ziren? Dirua ematen zigun gizonaren patrikara. Gu ere, hori ikusirik, harrapaketan ibiltzen ginen, nik sukaldetik hozkailuetako sarrera neukan eta gure etxean erabiltzen genituen gurinak, olioak, eta txuletak handik hartzen nituen. Baina nik sekula ez nuen eduki lapurraren kontzientziako kargarik, ni tokatzen zitzaidana hartzen ari nintzen. Inmigranteak erabilia denean eta abusatua denean halako moral bat sortzen du, eta mendekua hartzen: Â«Hi niri adarra jotzen ari haiz? Bada, ni ere bai hiri!Â».\nEuropatik atera eta brinko batean Asiara joan gara. Korean hartu dugu lur. Zerk harritu zaitu?\nBatez ere hango balore moralek, guretzako inportanteak diren balore batzuk haientzako ezberdinak direla ikusi nuen. Adibidez guretzat egia esatea eta zuzentasuna balore garrantzitsuak dira. Hara joan nintzenean jabetu nintzen balorerik inportanteena bakoitzak bere aurpegia salbatzea dela, eta nik nire aurpegia salbatzearren gezurra esan dezakedala. Zerbait gezurra edo egia den baino, hango kulturan inportantea besteak nitaz zer pentsatzen duen da. Eta horrekin nik erlatibizatu egiten ditut hemen askotan botatzen ditugun baloreak, egia borobilak... Iruditzen zait gu ere alde horretatik asiartu egin garela. Hemen ere orain askoz inportanteagoa da zure fama beste baloreak baino, garrantzitsuena besteek nitaz zer pentsatzen duten da.\nPauso bat, eta Thailandia. Ospitale moduko batean gaude, HIESdunentzat sortutako zentro batean. Kontatu bere historia.\nErromatik boluntarioak galdetu zituzten Thailandiara joateko eta ni aurkeztu nintzen. Gure erantzukizuna nazio pobre bezala HIESAren arazoari erantzun bat ematea zen. Eta nik ikusi nuen jendea kalean hiltzen ari zela. Hango frantziskotarren burua izatea tokatu zitzaidanez, beste fraideei proposamen bat egin nien, Â«guk komentuko parte handiena ez dugu erabiltzen, zergatik ez dugu zati horrekin HIESAk jota hiltzen ari direnentzat egoitza bat egiten?Â». Fraide batzuek onartu zuten, onartu ez zutenek alde egin zuten. Gure zerbitzua hiltzen ari ziren gaixoentzat zen, azkeneko momentuetarako, eta guk norbait hartzeko baldintza zehatzak genituen: pobrea izan behar zuen, diru iturririk gabea eta etxetik kanporatua. Benetako beharrean zeudenak aterpetuko genituen, eta gure etxea izango zen horien azkeneko egoitza. Saiatzen ginen gaixoak bakarrik hil ez zitezen, beti alboan izan zezaten bat edo bat. Hogeita sei gela jarri genituen, baina ez genuen nazioko ospitaleetan eskaintzen zen zerbitzua baino arta hobea eskaini nahi, bestela nazioari burla egitea iruditzen zitzaidan. Hala, AEBetara, Kanadara, Holandara... diru bila bidaiak egiten hasi nintzen. Behin Italiatik hiru milioi AZT pastilla bildu nituen, Italiako Gobernuak eman zizkidan, eta pastilla horiek Osasun Ministerioari eman nizkion, Â«zuek hartu eta zabaldu itzazueÂ» esanda, eta gure gaixoei ere heldu zitzaien zerbait, besteei bezala. Horrelaxe hasi ginen, eta sei urte egin nituen hango arduradun.\nHeriorekin askotan gurutzatuko zinen pasilloan...\nAstero hiru edo lau pertsona hiltzen zitzaizkigun, eta hil aurretik gaixoek familiarekiko bakea lor zezaten saiatzen ginen. Izan ere HIESAk jota hiltzen ziren gehienak drogazaleak ziren, eta drogazalea mentalitatez lapurra da. Beharrak jota berak behar duen dosiaren bila hasten da eta lehendabizi etxean lapurtzen du; amaren eraztunak, bitxiak... eta horrek familiarekiko harremana hausten du. Hori askotan gertatzen denean familiak bota egiten du etxetik, eta horregatik zen guretzat garrantzitsua pertsona horiek hil aurretik familiarekin berriro lotzea. Lan horretan ibilita, oso konklusio berezia atera nuen heriotzari buruz. Konbentzituta nago pertsona bat berak nahi duenean hiltzen dela. Oso nabarmena zen, familia etortzen zen asteburu batean, eta han egon ondoren gaixoarekin, igande gauean joaten zen. Bada askotan, oraindik ondo zeuden gaixoak izanik ere, igande gauean bertan edo astelehen goizean hiltzen ziren. Zenbat aldiz ez ote zen hori gertatu! Txundituta gelditzen nintzen. Eta horregatik diot, eta ziur nago norberak aukeratzen duela noiz hil.\nInfernurik ba al dago?\nNik uste ez dagoela infernurik. Tira, bai, egongo da, baina Bush-entzat, Tony Blair-entzat, eta Aznar bezalako jendearentzat. Horiek dira petrolio gehiago edukitzeagatik pertsonak hiltzeko prest daudenak. Baina gainontzean guk zer? Gure gurasoek zer infernu behar dute? Eta beldurra, infernuaren beldurra, gure gurasoek eduki dute! Akordatzen naiz, Teruelen, fraideek abitua hartu eta lehendabiziko promesak han egiten ditugu, eta meza hartan nire aitak ez zuen jauna hartu. Meza bukatu zenean joan nintzen aitarengana, jarri nion bizkarrean eskua eta, Â«aita, baina zergatik ez duzu jauna hartu?Â» galdetu nion. Â«Ez bainauk konfesatu!Â» hark. Â«Baina zuk zer bekatu egin dituzu ba zure bizitzan? -nik-. Asto batek bezala lan egin duzu eta! Hainbeste ume ekarri dituzu eta!Â». Gure aita poztu egin zen momentu hartan, eta jendea ikusita aitarekin bezalaxe pentsatzen dut nik besteekin. Pertsona ona da, badago errespetua, eta errespetu hori gizatasunetik dator. Hemen kalteak egiten dituztenak beste horiek dira, handiki horiek, eta infernua horientzako egongo da. Eta paga dezatela gainera, mundu honetan ez baitute horiek pagatzen.\nAsiatik bueltan Erroman atera gara. Erroma, San Pedro basilika, baina hutsik dago. Zer gertatzen da?\nGaur egunean elizak prestigioa galtzea ez da jendeak Jainkoarengan sinesten ez duelako, baizik eta guk abusatu egin dugulako. Eta gero sekularizazioaz hitz egiten dugu, Â«jendea sekulartu egin da!Â», bada halaxe da, eta Jainkoari eskerrak gainera halaxe dela! Horrek esan nahi du elizak erakusten ez duen ikuspegi bat izan dezakeela pertsona batek, eta hori gauza positiboa da. Bestela erlijioak taliban bihurtzen gaitu, Bin Laden batzuk. Gu engainatuta gaude, ezkondu beharko ez genukeen indar horiekin ezkonduta gaude, boterearekin. Eta hortik askatzen ez garen bitartean guk esaten dugunak ez du mezurik, ez du arrakastarik eta erakargarritasunik izango. Beraz, niretzat fartsa batean bizi gara, teatro batean.\nElizako antzerkia da bat. Kongresu, parlamentu, eta auzitegietan ere antzerkian ari dira?\nBaita ere, demokraziaren fartsa baten barruan bizi gara, hau diktadura bat da, tirania bat. Guk aukeratzen ez ditugun pertsonak ari dira gu kontrolatzen. Militarrak ez ditugu aukeratzen hauteskundeetan, eta begira zer eragin daukaten euren ikuspegiek gure gizarterako. Ez ditugu aukeratzen enpresaburuak eta multinazionaletako buruak, eta haiek ari dira gu kontrolatzen. Eta azkenik, ez ditugu aukeratzen komunikabideetako nagusiak baina begira horiek nola kontrolatzen gaituzten gu! Guk sekula hautatu ez ditugun erakundeak ari dira gure eguneroko bizitzan agintzen: militarrak, prentsa eta ekonomistak. Horiek, gainera, erlijioa zapuztu egiten dute, erlijioen buruzagiak domestikatu egin dituzte, eta jada erlijioa ez da kritika, ez da jendearen begiak irekitzeko tresna bat, baizik eta jendea ergeltzeko, hipnotizatzeko erabiltzen den zerbait, arma bat. Marxek horretan arrazoia zuen, erlijioa herriaren opioa da.\nManamendu gehiegi urratu baino lehen goazen berriz Asia aldera, Txinara. Txinan Konfuzio da ezaguna, konfuzianismoa, erlijioa eta filosofia. Hori ez omen da herriaren opioa.\nKonfuzio Jesukristo baino seiehun urte lehenago sortu zen eta gaurko Asian ere jende askok segitzen duen pentsamolde bat sortu zuen. Konfuzianismoaren ardatza begirunea da. Konfuziok esaten du, Â«zuk eta nik erlijio ideia ezberdinak izan ditzakegu, baina har ditzagun batuko gaituzten ereduakÂ». Eta Europan oso ezberdin egin da hori. Erromatarren inperioa apurtu zenetik hona, gurutzadak, konkistak, erreformak, Jainkoaren izenean gerra besterik ez da egin, eta musulmanek ere berdin. Beraz, ikusten da ezberdintasunak gainditzeko erlijioa hartu den tokietan gerrarik besterik ez dela egon. Ezberdintasuna kudeatzeko filosofia erabili den tokietan erlijioko gerrarik ez da izan. Konfuzianismoari zor zaio Txinaren batasuna, eta horrek esan nahi du guk Txinatik asko ikasi beharra daukagula.\nAsko aipatzen da Txina datorrela eta Txina datorrela. Eskulan merkea, sekulako biztanleria, eta bandera komunistaz gain, zer da Txina?\nTxina botere ekonomikoa eta botere militarra da. Hori dator, hori hor dago, eta nik beldurra diot. Horrelako estatu monolitiko eta kritikari entzungorra den baten botere militarra oso beldurgarria baita. Amerikako Estatu Batuak ere zulo horretara erori dira Bushen presidentzian, arbitrariotasunean amildu dira, batez ere Israelgo Estatuan, eta juduek kontrolatzen duten ekonomiari erantzuteko. Txinak hori bera egiten badu gaizki goaz. Eta Asian beldur handia zaio Txinari alde horretatik. Txinak dauzkan pretentsio hegemonikoak problema dira. Demokraziarik gabeko armada eta demokraziarik gabeko ekonomia batek izugarrizko txikizioa egin dezakete. Eta Txinak nazioarteko lidergoa hartu nahi baldin badu pretentsio horietan amore ematen hasi beharko du.\nTunel batetik sartu eta Pentsagonoan azaldu gara. Txinatik pasa eta gero nola ulertzen dira pentagonoak azken urteetan egindako ekintzak?\nAEBek Txina kontrolatu nahi dutela garbi dago. Irak eta Iran hartuz bi gauza egin nahi ditu: batetik energiaren prezioa kontrolatu eta beste aldetik Israel defendatu. Baina adibidez Qatarren marineentzat AEBek egin duten aireportu masibo handiarekin, hegoaldetik kontrolatu nahi dute Txina. Afganistango sikili-saltsa horren helburua Errusia eta Txina iparraldetik kontrolatzea da. Eta gero Korean 40.000 soldadu dauzka, Japoniako beste irla batean ere bai, hortik Txina kontrolatzen du ekialdetik. Hori da amerikarren pentsamendu estrategikoa, eta Txina ere oso deseroso sentitzen da horren barruan. Txinaren erantzuna potentzia militar sendoa edukitzea da; hiru milioi soldaduko armada du Txinak, eta dakigunez, berriki, Txinak lehenengo aldiz misil bat egin du sateliteak desegiten dituena. Nola Txinak ezin duen lehiatu AEBekin edo Europarekin besteak espiatzeko sateliteak aireratzen, sateliteak desegiteko mekanismo bat sortu du, eta horrek izugarrizko dardaran jarri ditu AEBak.\nMundu osoan ibili eta gero Babelgo dorrean gaude, hizkuntzak nahastu ziren lekuan. Zure buruan zenbat hizkuntza nahasten dira?\nHamar dakizkit. Txineraz, berriena delako, hizketaldi bat eramateko gai naiz, baina pentsamenduko gaietan sakontzeko ez. Korearrez eta thailandieraz konferentziak eman izan ditut. Gertukoetatik berriz, euskara, frantsesa, gaztelera, ingelesa, italiera eta portugesa dakizkit. Eta orain flamenkoa ere bai, Lovainan flamenkoz bizi bainaiz, eta flamenkoz ematen ditut eskolak. Horiek denak, latinera eta greziera sartu gabe, horiek ez baititut nik hizkuntza kontsideratzen.\nHamar hizkuntzarekin bizi denarentzat zer da euskara?\nZenbat eta mundukoagoa naizen orduan eta gehiago maite dut euskara, Euskal Herria, eta gure borroka. Hizkuntza berriak ikasten ditudan aldi oro euskararekin zer lotura daukaten bilatzen saiatzen naiz. Eta adibidez korearrak, egitura aldetik, sintaxia aldetik, konparaketak egiteko moduan, erlatiboan izugarrizko antza du euskararekin. Gogoratzen naiz, korearra ikasten ari nintzenean, klasean, besteek ulertzeko bi aste behar zituzten gauzak, nik Â«tapaÂ» kolpe batean harrapatzen nituen; berdin-berdinak dira. Hortik begiratuta euskara Ural Altaikoa izan daitekeela ikusten dut. Kultura korearra ere Ural Altaietatik abiatu zen, eta Txina gainetik pasatuz, zubi eginez, beste puntaraino joan zen. Pentsatzen jartzen naiz euskaldunak handik ez ote ginen etorri izango beste punta batera. Tira, ez dakit, baina bideak bilatzen ditut, hizkuntzak berak erakusten dizkidan bideak.\nÂ«Buruan daukat orain dela hilabete pare bat Mexikoko kardinal batek esan zuena sexu bereko pertsonen ezkontzaz: 'Sexu bereko pertsonek elkarrekin sexu jolasa egitea pertsona batek labezom- egitea bezala da'. Jesusen dotrina jarraitzen duen batek nola esan dezake horrelako astakeria bat? Niri erakutsi zidaten besteak juzkatu gabe bizi behar dela, 'hau txarra da, hau ezmorala da, honek ez luke hala behar' esan gabe, niretzat galdera horiek ez dute existitzen, pertsona nola bizi den, halaxe onartu behar daÂ».\nThailandiako gotzainen idazkari\nÂ«Kasualitate batek eraginda Thailandiako gotzainen idazkari izan nintzen bi urtean. Lanak izugarri lagundu zidan, alde batetik, Thailandia bera nazio bezala ezagutzen, eta beste aldetik hizkuntza ongi ikasten. Mundu politikoa ere ezagutu nuen, goi instantzietara iritsi nintzen, erregea bi aldiz ikusi nuen, ministerioak sarri, eta aita santuarekin ere izan nintzen behinÂ».\nJainkoa non dago?\nÂ«Jainkoa exijentzia bat da, nik nire pertsonaren sena bilatzeko, eta bilakatzeko, indar bat, barne arnas bat bezala. Jainkoa nire odola bezala da, nire barruan dago, nire senean, nire odolean, nire zainetan dago, eta ni pertsona bezala ahalik eta alaien bizitzeko grina hori ematen dit. Konparazio baterako, budistentzat Jainkoa ama baten plazenta barruan dagoen likido amniotiko hori da. Baina esan dezadan, nik Jainkorik gabeko pertsonarik ez dut ezagutu oraindaino arteÂ».\nAntton Egiguren Iraola Bidanian jaio zen 1953ko abenduaren 7an. Hamahiru anai-arrebetan zazpigarrena, Bidanian eskolan hasi eta Arantzazun segitu zituen ikasketak. Hizkuntzak, teologia, filosofia, bioetika, dituen lizentzia, master eta tesiak zerrendatuz gero sei orriak bete litezke. 1980an apaiztu eta Asiara joan zen. Hamarna urte egin zituen Korean eta Thailandian, eta Kanadan buelta hartuta Europara etorri zen, Lovainako unibertsitatera (Flandria) irakasle bezala. Erlijio arteko harremanak erakusten ditu.\nÂ«Korearrek izugarrizko ezina daukate beste hizkuntzak ikasteko, beraien hizkuntzaren egitura besteengandik ezberdina delako; subjektua, osagarriak, eta azkenean aditza, euskaran bezala. Guk gaztelera edo frantsesa ikasi dugu txikitatik eta horregatik erraz egiten dugu trantsizioa. Bestela korearren zailtasun bera izango genuke, seguruÂ».\nÂ«Arantzazuko 1968ko H-aren inguruko eztabaida izan zenean, ni estudiante gazte, hantxe tokatu nintzen. Eta akordatzen naiz Arantzazuko gogo-jardunen etxean, bilera batzuk publikoak izan baitziren, nola ikusi nituen Villasante alde batetik, gero Basarri, Iratzeder, Txillardegi, Gabriel Aresti... nik pertsona horiek ezagutu egin ditut, nire gaztaroan, hamabost urterekinÂ».


Periferian euskaraz bizitzeko grina... eta mugak — Manu Robles Arangiz Fundazioa\nPeriferian euskaraz bizitzeko grina... eta mugak\nGarazi Arrula eta Sustrai Colina euskaren inguruan solasean aritu ziren Iruñeako Katakrak-en, Juan Kruz Lakastak gidatuta, otsailaren 28an. Hemen duzuea Iván Giménezek solasaldiari buruz Landeia idatzi duen kronika.\nIván Giménez, Komunikazio arduraduna ELAn (artikulu hau Landeian argitaratu da)\nHitzaldi osoa entzun\n“Azken Bertsolari Txapelketa Nagusian, balentria latza erdietsi zenuen, izan zinelako hirugarren postura iritsi egin den lehenbiziko arrotxapearra” bota zion Juan Kruz Lakastak Sustrai Colina bertsolariari, otsailaren 28an Iruñeko Katakraken antolaturiko solasaldian, dozenaka lagunen aurrean. Irriak ozenak ziren, Sustrai Colinarengandik hasita. Pasadizo honek erakusten du euskara, eta batez ere bertsolaritza, nola ikusten eta bizitzen diren euskal periferian. Batzuetan umorez, besteetan minez, baina beti etsipen edo frustrazio puntu batekin.\nManu Robles-Arangiz Fundazioak eta ELAk antolaturiko solasaldi horretan Garazi Arrulak, idazle tafallarra, ere parte hartu zuen, eta pasadizo umoretsu batzuen artean, garratzetako bat ere kontatu zuen: “Tafallakoa izanik, neska eta euskalduna, behin batean norbaitek ‘eta guapa’ gehitu zuen nirekin hizketan. Une hartan, ezustean harrapatu ninduen eta ezin eman nion erantzun borobil bat, baina hori bezalako egoerei buelta nola emateko argudioak jorratzeko pizgarria zen”. “Holakoetan, beltza eta transexuala izatea falta zaizu”, gaineratu zuen Juan Kruz Lakastak, solasaldiaren gidari lanetan ibili zen kazetaria. “Angela Davisek zioen bezala, hiru aldiz errebelde dela beltza, emakumea eta komunista izateagatik”, Garaziren erantzuna.\nSolasaldi horren aitzakia Sustrai Colinak botatako bertso bat izan zen: “Euskal Herria gelditu ez dadin euskal erdian, bila ditzagun arnas eta ardatzak periferian”. Jakina da Urruñetik (jaiolekua) Iruñera bizitzera etorri zela duela urte gutxi, “hau da periferiatik periferiara zentrotik pasa gabe”, baina azpimarratuz, “gaur egun gauzarik interesgarrienetarikoak euskal periferian gertatzen ari dira”.\nBestetik, Garazi Arrulak gogora ekarri zuen nola, oso gazte zenean, txundituta geratu zen Tuterako Nafarroa Oinezean kartel bat irakurri zuenean: ‘Erdaraz barra-barra, euskaldun kaxkarra’. “Diskurtso esentzialista hark ez zien erantzuten tokian tokiko beharrei” eta ez liguke batere lagunduko euskararen sustapen lanetan. Ildo beretik, gogoratu zuen beste Nafarroa Oinez, Tafallan ospatutakoa. “Kazetari batek idatzi zuen jende andana bildu zela, nahiz eta Tafalla oso urrun egon. Nondik eta norentzat urrun?” Galdera hori funtsezkoa da, nork bere buruari zintzo egin behar diona.\nHala ere, idazle tafallarrak oso argi utzi nahi zuen ez zaiola gustatzen “zapaldumetroa aktibatzea; nik ez dut nahi periferian egon, horrek ez du gure helburua izan behar, behintzat; periferian aritzea bidea izan daiteke, baina inondik inora helmuga”. Sustrai Colinak pragmatismoa aldarrikatu zuen, etsipena ala frustrazioa kudeatzeko tresna bezala: “Euskaraz bizi nahi dut’ leloarekin ados nago, baina nire errealitatea guztiz bestelakoa da; euskara ez dakiten jendearekin bizi naiz, eta haiekin bizitzen jarraitu nahi dut. Hori kudeatzeko beharrean gaude, eta agian zerbait irabazteko, zerbait ere galtzeko prest egon behar dugu”.


Lord Shiva Tattoos Men Design Idea - Tatuaje Art Ideas\nLord Shiva Tatuajeak Gizonentzako diseinu ideia\n1. Lord Shiva tatuajea eskuineko besoetan devoteentzat\nLord Shiva-ren tatuajeak debozioaren benetako boterea erakusten du.\n2. Lord Shiva tatuajeak trishul-ekin eskuz zoriontsua erakusten du\nLord Shiva-ren tatuajeak benetako jainkotiarra da Shiv-en debozioaren itxura ezin hobea ematen duena.\n3. Shiv tatuaje zabal bat atzera gizonezkoen devotee egiteko\nLord Shiv-en tatuaje sinestezina, bere devotearen atzealdean, benetan handia dirudi.\n4. Lord Shiva aurpegia Smiling aurpegia eskuko alde aurrean tatuaje\nLord Shiva aurpegia irribarretsu tatuaje benetan cool gizonezko eta emakumezkoen bai daiteke hartu.\n5. Lord Shiva-ren aurpegi erraldoi tatuatua, beso eskuineko trishularekin\nLord Shiva-ren aurpegi erdiaren tatuajeak hirugarren begi batekin eta Trishul-ek perfekzioaren itxura emanez.\n6. Shiva-ko Jaunaren eskua trishul besoaren gainean\nShiva Jaunak eskua tatuatzen du, haserrearen alboan aipatu den haserrea.\n7. Shiva tatuajea eskuineko besoan dagoen trishularekin\nTatuaje ona da gizonezkoentzat, eskuineko besoan.\n8. Shiva-ren trishul benetan harrigarria da besoaren behealdean\nLord Shiva-ren trishuloa Hinduaren izenarekin oso cool da.\n9. Shiva Jaunaren tatuaje dantzaria ezkerreko besoan gizonezkoentzat\nTandav estiloan dantzatzen duen Lord Shiva tatuaje trishul estilo bizkorra da.\n10. Shiva Jaunaren tatuaje baketsua ezkerreko besoarentzat\nShiva-ren besoaren gainean tatuajea oso atsegina eta atsegina da.\n11. Jaunaren trishularen tatuajea neskatxen besoaren behealdean kokatzen da\nLord Shiva-ren trishul-en tatuaje benetan femeninoa da.\n12. Lord Shiva tatuaje trishul maskota nortasunean besoan\nTatuajea gizonezkoentzat ezkerreko besoaren erraldoia da.\n13. Shiva tatuaje koloretsua beso besoan.\nTatuaje hau mutil gazteentzako aukerarik onena izan daiteke.\n14. Shiva tatuaje haserre gizonezko besoetan\nHau da shiva tatuaje bikain gizonezko besoetan.\n15. Lord Shiva tatuaje dotorea beso gizonezkoentzat.\nTatuaje mutilen besoetan hain cool bila ari da.\n16. Shiva-ko tatuajea mutil besoetan.\nShiva jaunaren tatuaje bikaineko muturrean, mutil besoaren sentimendu naturalari esker.\n17. Shiva-ren tatuajea, Trishul Boy-en besoan\nShiva jaunaren tatuaje hoberena eta naturala mutikoaren besoentzat.\n18. Shivek dantzatzen du tatuajea mutilen besoaren gainean.\nShiva dantzariaren dantza onena mutil guztientzat.\n19. Shiva-ko dantzarik onena mutikoaren besoaren gainean\nShiva-ko tatuajearen dantzarik onena mutil besoekin trishul-ekin.\n20. Shiva jaunaren tatuaje osoa, emakumezko besoaren hirugarren begi kolorearekin.\nTatuajeak emakumezkoaren beso osoa estaltzen du, devoteen itxura onena izan dezan.\n21. Cool shiva tatuaje diseinua mutilentzat ideia\n22. Lord Shiven tatuaje klasikoko emakumezkoen besoetan\nLord Shiva tatuajea emakumezko besoetan.\n23. Shiv tatuajearen dantza estilo autoktonoaren gainean, gizonezkoen goiko takoan\nDantzari onena tatuajeak gizonezkoen kasuan aldi berean.\n24. Lord Shiv-en tatuaje isila gizonezko besoetan\nLord Shiva tatuajea gizonezko besoetan.\n25. Lord Shiva tatuaje sinestezina suge gizonezko besoetan\nShiva-ko tatuaje onena suge batekin gizonezko besoetan.\nhenna tatuajelehoien tatuajeakBihotz tatuajeaktatuaje tribalakaingura tatuajeaklore tatuajeaktatuajeak gizonentzatcute tatuajeakbularrean tatuajeakarrow tatuajemaite tatuajeakLuma Tattoomanga tatuajeakarrano tatuajeakbeso tatuajeakOrkatila tatuajeakeskuko tatuajeakatzera tatuajeakscorpion tatuajeneskentzat tatuajeakakuarela tatuajerip tattoosLotus lore tatuajehegazti tatuajeaktatuaje ideiakdiamante tatuajeaingeru tatuajeaktatuaje gurutzatuakelefante tatuajecherry blossom tatuajecat tatuajeakTatuaje geometrikoakarreba tatuajeaktximeleta tatuajeakolagarroa tatuajemusika tatuajeaktatuaje infinituamoon tatuajeakzodiako zeinu tatuajeakkoi fish tattooiparrorratza tatuajebikote tatuajeakkoroa tatuajeakigo tatuajeakoinez tatuajeakonena lagun tatuajeakeguzki tatuajeaklepoko tatuajeakmehndi diseinuabegi tatuaje


Gaur, Kafearen nazioarteko egunean, gogorarazi nahi dugu "urre beltza" deiturikoaren merkatuak 200.000 milioi dolar inguru sortzen dituela urtean, baina hori lantzen dutenen diru-sarrerak pobreziaren mugaren azpitik daude. Bidezko merkataritzak diru-sarrera egonkorrak eta duinak bermatzen ditu.\nBaina, nork dio erantzukizuna eta errentagarritasuna ezin joan daitezkeela? Eta zergatik, er...\nBidezko Merkataritzako ziurtagirien gida berria\nKidendak “Bidezko Merkataritzako ziurtagirien nazioarteko gida” aurkeztu du, Bidezko Merkataritzako Estatu-Koordinakundeak gaztelaniaz argitaratu duena. Argitalpen horrek Bidezko Merkataritzako produktuak identifikatzen dituzten zigilu nagusiak ulertzen lagundu nahi die kontsumitzaileei eta profesionalei, eta haien printzipioak betetzen direla bermatzen du.\n2020ko irailaren 23\nKidenda dendaren ordutegi berria\nJakinarazi nahi dizuegu dendako ordutegia aldatu egingo dela normalizatzeko asmoz, baina salbuespenen bat ere badagoela. Hona hemen ikasturteko ordutegia, osasun egoerak horrela baldin badirau:\nAstelehen, astearte eta ostegunetan: 10:00-14:00 / 16:00-20:00\nAsteazken eta ostiraletan: 10:00-18:00


Hauteskunde Mahaia Hauteskunde Administrazioaren parte da, Hauteskunde Batzekin batera.\nHiru herritarrek osatzen dute –Mahaiko Presidente batek eta bi mahaikidek, hirurogeita hamar urtetik beherakoak eta irakurtzen eta idazten dakitenak.\nMahaiko kideak zozketaz aukeratuko dira Mahaian erroldatutako pertsonen artean.\nMahaietako kideen aukeraketa Udalei dagokie, osoko bilkuran egindako zozketa bitartez. Dena den, zozketa Tokiko Gobernu Batzaren aurrean ere egin ahal izango da, Udaleko Osoko Bilkurak eskumen hori haren esku utzi badu eta jende aurreko saioan egiten bada. Zozketak martxoaren 30etik apirilaren 3ra egingo dira.\nMahaietako Presidenteek eta mahaikideek, eta azkenean Mahaiko kide titular izendatuak diren ordezkoek:\n65 €-ko dieta kobratuko dute.\nhurrengo egunean beraien lan jardunaldian bost orduko murrizketa izateko eskubidea izango dute.\nGizarte Segurantzaren sistemak babestuko ditu hauteskundeetan parte hartu izatetik jasan ditzaketen gertakarien eta egoeren aurrean.\nHauteskunde Mahaietako Presidente eta mahaikide karguak betebeharrekoak dira. Hautagai gisa aurkezten direnek ezin izango dituzte bete.\nBeraien betebeharrak betetzera joaten ez diren Hauteskunde Mahaietako Presidenteek eta mahaikideek eta ordezkoek, hiru hilabetetik urtebetera bitarteko espetxe zigorra edo sei eta hogeita lau hilabete arteko isuna jasoko dute.\nMahaietako Presidente eta mahaikide izendatuak izan direla martxoaren 30etik apirilaren 6ra bitartean jakinarazi behar zaie interesatuei (zozketa egin eta 3 eguneko epean). Jakinarazpenarekin batera, Hauteskunde Mahaietako kideentzako Jarraibideen Eskuliburua entregatuko da, Hauteskunde Batza Nagusiak gainbegiratutakoa eta Ministro Kontseiluaren Akordio bitartez onetsitakoa.\nMahaietako Presidente eta mahaikide izendatutakoek bost eguneko epea izango dute Guneko Hauteskunde Batzaren aurrean kargua onartzea ezinezko egiten dien zergati justifikatua eta dokumentatua aurkezteko. Batzak ebazpena emango du bost eguneko epean, bestelako helegiterik aurkezteko eskubiderik gabe eta, hala denean, izandako ordezkapena jakinaraziko dio lehen ordezkoari.\nGeroago, izendatutako edozeinek Mahaiko kide gisa duen kargua betetzera joan ezin badu, Guneko Hauteskunde Batzari jakinarazi beharko dio hauteskunde eguna baino 72 ordu lehenago, gutxienez, beharrezkoak diren egiaztagiriak aurkeztuz.\nJoateko ezintasuna epe horren ondoren gertatzen bada, Guneko Hauteskunde Batzari egindako ohartarazpena berehala egin beharko da, eta, beti ere, Hauteskunde Mahaia eratu aurretik. Kasu horretan, Batzak ordezkapenaren berri emango dio jakinaraziko dio lehen ordezkoari, horretarako denborarik badago, eta beste bat izendatuko du, beharrezkoa bada.\nMahai bakoitzeko Presidentea eta mahaikideak eta ordezkoak, egonez gero, apirilaren 28ko goizeko 08:00etan elkartuko dira, dagokien lokalean.\nPresidentea joan ez bada, lehen ordezkoak hartuko du bere lekua. Lehen ordezkoa ere ez badago, bigarren ordezkoak ordezkatuko du, eta hori ere ez bada joan, Presidentea lehen mahaikidea edo bigarren mahaikidea izango dira, ordena horretan. Joan ez diren mahaikideak edo Presidente kargua hartu dutenak beraien ordezkoek ordezkatuko dituzte.\nMahaia ezin da eratu Presidentea eta mahaikide bi ez badaude. Betekizun hori betetzea ezinezkoa bada, bertan dauden Mahaiko kideek, bertaratu diren ordezkoek edo, horrelakorik ez badago, gobernu agintariek, izandako gertakarien adierazpena idatzi eta sinatuko dute eta Guneko Hauteskunde Batzara bidaliko dute posta ziurtatuz, eta telegrafoz edo telefonoz ere jakinaraziko dizkiote gertakari horiek.\nBatzak, horrelakoetan, era librean izendatuko ditu Hauteskunde Mahaia osatu behar duten pertsonak, eta lokalean dagoen hautesleren bat ere mahaiko kide izatea agindu dezake. Dena den, Batzak Ministerio Fiskalari jakinaraziko dio gertatutakoa, bertaratu ez diren Mahaiko kideen edo ordezkoen balizko erantzukizun penala argitzeko.\nAurreko lerroaldean ezarritakoa eginda ere bozketaren hasierarako legez ezarritako ordua baino ordubete geroago Mahaia eratzea ezinezkoa bada, artikulu honetako hirugarren lerroaldean izendatutako pertsonek horren berri emango diote Guneko Hauteskunde Batzari, eta hark bozketa berria deituko du Mahaian, hurrengo bi egunetan. Deialdiaren kopia bat berehala itsatsiko da hauteskunde lokalaren atean, eta Batzak ofizioz izendatuko ditu Mahai berriko kideak.


«Epaiaren ezusteko honen aurrean, gizartearen ezinegonarekin bat egiten dut. Espero dut Zigor Kodea aldatzeko arrazoia izatea. Uste dut hor dagoela gakoa. Logikoa da protestatzea, ezin baita interpretatu abusu bat bezala, baizik eta bortxaketa bat bezala».\n«Benetan uste dut justiziak, justiziak berak egoki ikusten duen alorretik, lasterketa serio bat egin behar duela gizartea dagoen puntura iristeko. Hausnarketa tristea da, baina banaketa bat gertatzen ari da alor honetan ebazpen juridikoen eta aurrerapauso handiak eman dituen gizartearen artean. Gizarteak jarrera irmoa dauka genero indarkeriaren aurrean».\nUxue Barkos Nafarroako Gobernuko lehendakaria\n«Justizia errotuta dagoen sistema heteropatriarkalean kokatzen da epaia, emakumeak bazterrean uzten dituen sisteman. Emakumeak bortxatzea doan ateratzen da. Justiziak egunero azaldu behar du bere epaiek ez dietela gizartearen beharrei erantzuten, eta horrek juridikoki segurtasunik ez handia eragiten du».\nMaddalen Iriarte EH Bilduko bozeramailea\n«Litekeena da epaia legezkoa izatea, baina horrek ez du esan nahi kritikagarria eta zalantzagarria ez denik. Kezkagarria eta ulertezina da, eta ezin dugu ez ikusiarena egin sortzen duen alarmaren aurrean».\nDenis Itxaso Gipuzkoako ahaldunorde nagusia\n«Estatu espainiarreko botere judizialak naftalina kiratsa dauka. Epaia probokazio bat da. Oker handi bat egingo genuke pentsatuko bagenu eskuin erreakzionario espainiarrak gobernua galduta boterea ere galdu duela. Ez du galdu demokratikoak ez diren erakunde judizialen kontrola».\n«Ustekabea izan da eta txundituta gaude. Beste behin agerian geratu da zer-nolako distantzia dagoen desberdintasunak eta sistema patriarkala amaitzeko borrokan eta lanean ari den gizartearen eta iraganean ainguratuta dagoen epailetzaren artean.\nEpaileak irazgaitzak dira gizartearen aldarrikapen eta aurrerapenen aurrean».


Ecequielen Profecia 29 BHNT - Navarro-Labourdin Euskara\nEcequielen Profecia 29 Navarro-Labourdin Euskara (BHNT)\n1. Hamargarren urthean, hamargarren hilabetheco hamecagarren egunean, Jaunaren hitza ilki citzaitan, cerralaric:\n2. Guiçasemea, emaçu beguithartea Eguiptoco erregue Faraonen contra, eta profetisa çaçu hartaz eta Eguipto guciaz.\n3. Minça çaite eta erraçu: Hau dio Jainco Jaunac: Huna non heldu natzaican Faraon, Eguiptoco erregue, erainsugue handi, hire ibaien erdian etzaten haicena, eta diocana: Enea da ibaia, eta neronec eguin dut ene burua.\n4. Muthurreco bat eçarrico diat hire ahoan; eta hire ezcatei iratchiquiren ditiat hire ibaietaco arrainac; eta atheraturen haut hire ibaien erditic, eta hire arrain guciac hire ezcatei lothuac egonen dituc.\n5. Eta mortura arthiquiren çaituztet hi eta hire ibaieco arrain guciac; lurraren gainera erorico haiz; ez haute alchatuco ez-eta ehorcico; lurreco basabereei eta ceruco hegastinei jatera eman haut.\n6. Eta Eguipton daudecen guciec jaquinen die, ni naicela Jauna; ceren kanaberazco makila bat içatu haicen Israelgo etchearençat.\n7. Escuz hiri lothu direnean, hautsi haiz, eta sarrasquitu diotec sorbalda gucia; eta noiz-etare hire gainean bermatu baitire, pusquetan goan haiz, eta ethendu diozcatec guerrunceac.\n8. Horren gatic cioc Jainco Jaunac: Huna non nic hire gainera erakarriren dudan ezpata, eta hitaric hilen ditiat guiçonac eta abereac.\n9. Eta Eguiptoco lurra içanen duc mortu eta eremu; eta jaquinen die ni naicela Jauna, ceren erran ducan: Ibaia enea da, eta nic eguin dut hau.\n10. Aria hortaz, huna non heldu naicen hire gana eta hire ibaietara; eta ezpatac xahutu duqueen ondoan Eguiptoco lurra, hura eguinen dut mortu Sienesco dorretic eta Ethiopiaco muguetaraino.\n11. Guiçonaren oina ez da han iraganen, eta aberearen oina ez da han ibiliren, eta berrogoi urthez ez du egoiliarric içanen.\n12. Mortu eçarriren dut Eguiptoco lurra lur mortuen erdian, eta hango hiriac hiri eragotzien erdian; eta desmasiatuac egonen dire berrogoi urthez; eta jendaietara barraiaturen ditut Eguiptoarrac, eta haiçaturen ditut lurretara.\n13. Ecen hau dio Jainco Jaunac: Berrogoi urtheac bethe ondoan, Eguiptoarrac bilduco ditut populuetaric ceinetan barraiatuac içan baitziren.\n14. Eta bihurraracico ditut Eguiptoco gathibuac, eta eçarrico ditut Phaturesgo lurrean, haren sorceco lurrean, eta han içanen dire erresuma xume bat.\n15. Eta berce erresumen artean xumeena içanen da, eta ez da guehiago goraturen jendaien artean, eta aphurturen ditut, ez dioçoten jendaiei mana.\n16. Eta ez dire guehiago sinhestetan içanen Israelgo etchean, gaizquia irakatsiz, ihes eguin diaçatedan niri, eta jarraic hequiei; eta jaquinen dute ni naicela Jainco Jauna.\n17. Eta hogoi eta çazpigarren urthean, lehembicico hilabethearen lehen egunean, ilki citzaitan Jaunaren hitza, cerralaric:\n18. Guiçasemea, Nabucodonosor, Babilonaco erreguec cerbitzu handian erabili du bere armada Tirren contra; buru guciac karçoildu, sorbalda guciac ilegabetu dire; eta ez hari, ez haren armadari, etzaiote Tirren ariatic sariric bihurtu içan, haren contra eguin darotedan cerbitzuarençat.\n19. Horren gatic, hau dio Jainco Jaunac: Huna non nic emanen diodan Eguiptoco lurra Nabucodonosorri, Babilonaco erregueri; eta jabeturen da osteaz, eta harturen ditu haren puscac eta eramanen haren buluzquinac; eta hola içanen da sariztatua armada,\n20. Eta harec eguin cerbitzua Tirren contra; eman diot Eguiptoco lurra enetzat haritu delacoz lanean, dio Jainco Jaunac.\n21. Egun hartan musquilduren da Israelgo etchearen adarra, eta ahoa idequiren darotzut hequien erdian; eta jaquinen dute ni naicela Jauna.\n‹ Ecequielen Profecia 28\nEcequielen Profecia 30 ›\nEcequielen Profecia 29


EAJk 200 milioi bideratu nahi ditu «kalitatezko» enplegua sustatzeko | Politika | Berria\nNoiz sortua: 2019-05-17 00:30:00\nMarkel Olano EAJko diputatugai nagusia, atzo, Tolosan. BERRIA Tamaina handiagoan ikusi\nGipuzkoako Foru Aldundian jarraituz gero, EAJk asmoa du 2019-2023 legealdian zehar 200 milioi euro bideratzeko ekonomia alorreko hiru ardatzetara: «Enpresaren indartzea, enpleguaren kalitatearen hobekuntza eta ekonomia berriaren bultzada». Markel Olano EAJren Gipuzkoarako diputatugai nagusiak azaldu duenez, jeltzaleek «enplegua eta ekonomia berria sustatzeko planean» jasoko dituzte xede eta diru sail horiek.\nTolosan eta Usurbilen izan zen atzo Olano, bi udalerrietako Lanbide Heziketako zentroetara bisitan joanda. Horietan aurkeztu zituen jeltzaleek alor ekonomikoan dauzkaten asmoak datorren legealdirako: «Gure helburua Gipuzkoako lehiakortasun ekonomikoa indartzea da». Testuinguru horretan, lurraldeko enpresak sostengatu nahi dituzte «lehiakorrak izaten jarrai dezaten eman behar diren aldaketak gauzatzen», besteak beste «fiskalitatean, azpiegituren sustapenean, politiken berrikuntzan, talentuaren kudeaketan eta ekonomia berriaren eta sektore estrategikoen sustapenean» lagunduta.\nArdatz horietako bakoitzean egin nahi dituztenak xeheago azaldu zituen Olanok; enpresak indartzeari dagokionez, esaterako, nabarmendu zuen planaren xedea dela «pertsonak eta euren ezagutza, garapen teknologikoa, lehiakortasunerako azpiegituren ekosistema eta nazioartekotzea sustatzea, enpresa txiki eta ertainak bultzatzea eta zailtasun egoeretan dauden enpresak laguntzea». Erantsi zuenez, «bere enpresak sendotzen dituen lurraldea lurralde indartsua da».\nEnpleguaren kalitateaz, berriz, azpimarratu zuen beharrezkoa dela «garapen pertsonal zein profesionalerako pertsona ororen baldintza duinak bermatzea». Azkenik, jarduera ekonomiko berriak garatzearen alde mintzatu zen: «Egun dugun testuinguru aldakor honetan, funtsezkoa da politika berritzaile eta ausartak martxan jartzea. Horregatik, ekintzailetza, barne ekintzailetza, ekonomia zirkularra eta industria sortzaileak sustatzea proposatzen dugu».\n«Bizitoki forma berriak»\nDonostian, berriz, etxebizitzaz jardun zuen Eneko Goia EAJko alkategaiak Jolastokietan, eta «bizitoki forma berriak» proposatu zituen, adibide gisa jarrita udalaren lursailetan etxebizitza kooperatibak sortzea eta gazteei bideratutako etxe gehiago eraikitzea. Helburua: «Gazteek hemen [Donostian] garatu ahal izatea beren bizi proiektua». Horretarako, uste du «etxebizitza gehiago eraikitzeaz aparteko estrategia eta begirada berriak» txertatu behar direla.


IGERIKETA - Euskal Herriko udako alebin eta infantil txapelketa\nJoan den ekainak 28 eta 30 artean ospatu genuen Tolosan Euskal Herriko udako txapelketa alebin eta infantilentzat. Aurreneko aldia zen 2 kategoriaz osaturiko txapelketa luzea antolatzen zutela, 6 jardunalditan alegia.\nTolosan era zoragarrian antolatutako txapelketa uste baino erosoagoa izan zen, izan ere, kanpoko futbol zelaian karpa batzuk jarrita igerilariak lasai asko deskantsatu zezaketen forgen artean.\nBerriz ere marka pertsonalez jositako txapelketa ikusi ahal izan genuen. Maila izugarri onean igeri egin zuten, berriz ere marka pertsonalak suntsituaz. Espainiko gutxieneko ugari ikusi genuen, baita taldeko marka asko ere. Aipatzekoak Beñat Ilzarbe 50 tximeletan, Iñigo Gil 100 tximeletan, Jan González 200 estilotan, Jon Goñez 400 estilotan, June Ilzarbe 50, 100, 200 eta 400 libren, Ane Hernández 200 tximeleta (taldeko marka absolutua ere), 100 estilos eta 200 estilotan.\n26 aldiz igo ziren podiumera, 12 urre, 9 zilar eta 5 bontze. Talde sailkapena kontutan izanda, mutil alebinak hirugarren izan ziren, alebin bateratuan ere hirugarren eta neska infantilak bigarren geratu ziren.\nHala ere, aipamen bereziena talde giroarentzat da. Izan ere, hain adin ezberdinez osaturiko talde aurretiaz heterogeneoak erakutsi zuen talde sentimendua eta trinkotasuna izugarria izan zen. A ze giroa!


Ikasle Abertzaleak-en irakurketa Sindicato de estudiantes-ek urriaren 26an deituriko grebarekiko : Ikasle Abertzaleak\nIkasle Abertzaleak-en irakurketa Sindicato de estudiantes-ek urriaren 26an deituriko grebarekiko\nEz da lehen aldia Ikasle Sindikatuak horrelako mobilizazio bat deitzen duena, aurreko urteetan hainbatetan deitu ditu greba eta mobilizazio desberdinak, modu puntual eta isolatuan. Unean une aldarri desberdinekin, baina beti ere helburu eta interes zehatz batzuei jarraiki. Argi eduki behar dugu interes hauek zeintzuk diren: ez dira ikasleen interesei jarraiki egiten diren mobilizazioak, ez dira ikasle mugiemenduren aldeko apustuak. Interes zentral eta zapaltzaileei egiten diete jaramon, Madriletik hartutako erabaki batzuei.\nIkasle Sindikatua marka zaharra da, baina mamu baten gisakoa zentroetan, ez baita ikasle mugimenduaren baitan propioki antolatutako sindikatu bat. Sindikatu honek men egin die beti estatuko botere zapaltzaileei. Mundu laboralean CCOO eta UGT-ren antzera jokatzen du hezkuntza esparruan, modu puntualean mobilizazioak deituz, horrela ikasleriarengan desgaste lan bat eginez. Gainera aurrera daramatzaten aldarriak lausoak izaten dira, eta aldaketak planteatzekotan ez dute ikasleoi onura egingo ligukeen aldaketa erradikalik planteatzen.\nBehin baino gehiagotan luzatu digute beraien grebara batzeko deia, baina guk argi eta garbi ezezkoa ematen diogu irakurketa honen bidez. Ez dugu bat egingo ikasleon zapalkuntza bermatzen duen sindikatu batekin, eta are gutxiago sindikatu erabat españolista den batekin. Estatu burges eta nazio zapaltzaile den estatu españolari men egiten dion sindikatu bat ez da inoiz gure bidelagun izango, ez baitu klase zapalduon ezta nazio zapalduon aldeko apustua egingo inoiz.\nAzkenik, deia egiten diogu ikasleria osoari egun bizi dugun hezkuntza sistema zapaltzaile eta inposatu honen aurka antolatzera, eta honen aurka borrokatzera. Borrokak helburu argi bat behar du izan, guk genero, nazio eta klase zapaldu gisa gure interes propioen aurrerapausuak egitea!


Gran Turismo 7-k sarera konektatuta egotea eskatuko du jokalari bakarrarentzako ezaugarrietan - Berriak - Game Erauntsia - Bideojokoak euskaraz\nGran Turismo 7-k sarera konektatuta egotea eskatuko du jokalari bakarrarentzako ezaugarrietan\nLander Unzueta | 2021/09/13 11:00 Berriak\nMartxoaren 4an estreinatuko da Polyphony Digital estudio japoniarraren lasterketa jokoa. PlayStation 5ean zein 4an egingo du.\nPlayStation Showcase 2021 aurkezpena izan zen Gran Turismo 7 berriz ikusteko aukeratutako ekimena, iragarri zenetik urte oso batez isilpean egon ondoren. Bertan erakutsitako trailer ikusgarriaz gain, Kazunori Yamauchi Polyphony Digitaleko presidenteak jokoaren ezaugarriak ezagutzera emateko artikulua argitaratu zuten PlayStation Blog-ean. Bertan nabarmentzen dutenez, Internet konexioa martxan dagoela soilik gozatu daitezke hainbat jokalari bakarrarentzako joko mota eta ezaugarri.\nHori horrela, aurreko atal GT Sport-ekin hartutako erabakiekin jarraituko dute japoniarrek. Sareko multijokalarira zuzendutako joko honek era guztietako kritikak jaso zituen zaleen aldetik bakarka jokatzerakoan ezarrita mugengatik. Zazpigarren atalarekin sagaren erroetara itzuli nahi duten arren, Polyphonykoen hurrengo obrak muga horiek mantendu egingo dituela dirudi.\nYamauchiren artikuluan izartxo batekin markatutako hainbat elementu aurkitu daitezke. Jokalari bakarrarentzako kanpaina, auten kanpoko itxura aldatzeko editorea, argazkiak ateratzeko ezaugarria, GT Cafe joko mota eta gehiago etengabeko Internet konexioarekin soilik erabili ahalko direla adierazten dute arduradunek horiekin.\nJokoaren zain dauden jarraitzaileak haserre agertu dira erabaki honekin. GT7 bakarka zein sarean jokatzeko pentsatutako lana izanik, ez dute ulertzen derrigorrez konektatuta egon behar izateko ebazpena.\nPolyphony Digitalek eta PlayStationek hau egiteko argudiak azaltzeko itxaron bitartean Gran Turismo 7ren garapenak aurrera darrai. Datorren urteko martxoaren 4an kaleratuko dute PlayStation 5 zein PlayStation 4 kontsoletan.


'Hau da nire ametsen kolorea' - Kulturklik\n"Hau da nire ametsen kolorea"\n«Aingeruen ikuspuntutik, zuhaitzen gainak\nHau da nire ametsen kolorea (Ceci est la couleur de mes rêves) hildakoeri eskainitako dantza bat da. «Egin dantza, bestela geureak egin du», zioen Pinak. Abiapuntu hori hartuta, emakume batek bizirauteko egiten du dantza. Bere oinordekotza kulturala deitzen du bizitza ospatu eta dantzatzeko. Berarentzat handiegia den jaka bat, sokak eta oihalak, arbasoetatik jasotako objetuez baliatuta irauteko dantza bat abiatzen du, instintuz egindakoa, gorputzak oroitzen dituen mogimenduez. Desagertutakoen memoria bizi dadin egindako dantza euforikoa.\n«Egun ez dakit haizearen norantza asmatzen, ezta zeruaren kolorea edo lurraren usaina interpretatzen... Ez dut nire arbasoen jakituria neureganatu eta, hala ere, nire haurtzaroa askatasun basatiaz gainezka oroitzen dut. Bizitza puztu eta dantza egitera bultzatzen nauen haizea.\nProiektu honetan gure arbasoek guregan utzitako arrastoak xerkatu nahiko nituzke, eta ikusezinak diren trazek nola eragiten duten gure gorpuzkeran. Gordetzen al du gorputzak oinordekotza basati bat, natura eta materiarekiko sakoneko erlazio bat?»\nDosierra [PDF - 605 KB]\nFitxa teknikoa [PDF - 170 KB]\nAntzezleak: Corine Cella, Marine Dubois, Javier Barandiaran\nIdazketan laguntzaile: Oier Guillan, Paola Rizza (Formation l'Hostellerie Pontempeyrat)\nKanpo begirada artistiko eta koreografikoa: Jean-Philippe Leremboure\nEszenografia: Laurent Gauthier, Álvaro Ledesma, Marine Dubois\nMusika/ Soinu giroa / Argiak: Ander Fernández\nHizkuntza: Euskara, gaztelania, frantsesa\nKontaktua: +33 (0)6 61 69 46 87 / contact@rougeelea.com\nIturria: Rouge Elea\nEgileak Rouge Elea


Eguraldia lagun, udaraz aparteko urtaroetan egin ezin ditugun ekintzetarako garaia da. Alabaina, bidaiekin eta herrietako jaietako parrandarekin lanpetuegi egon ohi gara, eta, askotan, alde batera uzten ditugu begien bistako aukerak. Aurten, ezingo dugunez ez bata ez bestea egin, ziurrenik, aisiako menua biribiltzeko osagarriak bilatu beharko ditugu. Bada, kirolariek oso eremu aproposa dute horretarako: Urdaibai, Bizkaiaren bihotzean. Iban Lantxo.\nUrdaibai Oka ibaiak eta Gernikako itsasadarrak sorturiko padura da. Busturialdean dago, eta Euskal Herriko hezegunerik garrantzitsuena da. Zingiraz gain, ingurune natural ugari daude Urdaibain: mendiak, ibarrak, hondartzak, itsaslabarrak... Horrexek egiten du, hain justu, abentura kiroletarako toki ezin hobea.\nEzagut ditzagun hainbat aukera, itsasadarraren ubideari jarraikiz.\nBizikletaz eta oinez\nAbiapuntua Mendatako Eleixalde auzoko harrera gunean kokatu dugu, Oka ibaiaren sorburu den Oiz menditik oso gertu. Bizikletaz ezagutuko dugu Omako harana, baina kontuz! Orografia gorabeheratsua duenez, mendiko bizikleta behar-beharrezkoa izango dugu zeharkaldirako.\nBTT Euskadi webguneren abisua argia da: ibilbidea nahiko teknikoa da, oso gorabeheratsua, hasieran bereziki. Merezi du, hala ere, erakargarri turistiko apartak baititu: Olazarrako burdinola, Santimamiñe koba eta Montolan dorrea, besteak beste. Omako basoarekin bat egiten duen bide bat ere badu.\nBizikletaz ondo moldatzen ez direnek ubideari jarraitu besterik ez dute, Foruraino. Gune aldapatsuak atzean utzita, paseatzeko bazter ederrak topatuko ditugu Paduraren misterioak izeneko ibilbidean (Urdaibaiko webgune ofizialean hala dago izendatuta), eta egiatan plazera da misterio horiek gertutik ezagutzea. Zingira bete-betean sartzeaz gain, interes historikoko hainbat kontu ere ikusiko ditugu; esaterako, Foruko erromatar kokalekua, teileria zaharra eta Muruetako ontziralekua. Alta, adi egon: bidegurutze batzuk nahiko ezkutatuta daudenez, komeni da planoren bat eramatea. Autoa herrian bertan utz dezakegu, ibilbidea zirkularra baita.\nGernikako itsasadarrean behera\nBidezidorrak alde batera utzi eta uretara jauzi egiteko garaia heldu zaigu. Parean, Gernikako itsasadar zabala dugu, eta aukera ugari paduretan barrena ibiltzeko. Guk kanoaz egingo dugunez, egoki ikusi dugu Laida Kanoak enpresako Mikel Razkinengana (Bilbo) jotzea.\nJaitsiera Gautegiz-Arteaga udalerrian hasiko da. Ontzira igo aurretik, salbamendu jaka, neoprenoa, kanoa bera... ongi desinfektatuta egongo dira. “Lehen ere egiten genuen” dio Razkinek, “baina orain, ezer baino lehen, material guzti-guztia garbitu behar dugu, SARS-CoV-2 koronabirusa dela eta”. Helmuga Laidan dago, ibilbidea ez da zailtasun handikoa, eta edonork amai dezake 2-3 orduren buruan. Baldintza bakarra igeri egiten jakitea da, eta saria egundokoa: toki pribilegiatu batetik Urdaibaiko ingurune zoragarriaz gozatzea.\nBusturialdeko kostaldean ohol gainean\nItsaso zabalean amaituko dugu ibilbidea, Mundakako itsasadarra atzean utzita. Hemen, Izaro uhartea parean dugularik, beste kirol bat praktikatu ahal izango dugu, azken boladan oso modan jarri dena: padelsurfa.\nHorri buruz Kiroleroak enpresako Unai Eroa Telletxearekin (Bermeo) hitz egin dugu. Jaitsierak antolatzeaz gain, materiala ere alokatzen dute, Bermeo, Mundaka, Sukarrieta eta San Antonioko hondartzetan padelsurfean nor bere kasa aritzeko. Eroa ere gogoratu da pandemiarekin: “Krisiaren eragina basatia izan da, sasoiko enpresa bat izanda hiru hilabete galdu baititugu. Hala ere, dagoeneko ari gara betiko ordutegian lanean”.\nArraunarekin ondo moldatzen ez denak beti izango du surf tradizionalean egiteko aukera. Adinak eta mailak ez dute inporta; izan ere, Naiara Paul (Ibarrangelu) Laga Surf Campeko irakaslearen iritziz, pertsona orok goza dezake kirol honekin. Gainera, surflarientzat bereziki erakargarria da Urdaibai, munduko olaturik famatuenetako baten bizileku delako: Mundakako olatua.\nArgi dago, beraz: abentura kirolen gose den edonork ase arte jan dezake Urdaibaiko menuko buffetean.\nOso orografia gorabeheratsua eduki arren, Urdaibaira heltzeko garraiobide aukera handia dago:\nAutoz: BI-631 eta BI-635 errepideetatik.\nAutobusez: Gernika eta Bermeoraino. Irteerak Bilbo, Zornotza, Galdakao, Mungia, Bakio eta Lekeitiotik.\nTrenez: Bermeoraino. Irteerak Bilbotik eta Donostiatik.\nItsasontziz: aisialdirako ontziak Bermeo, Mundaka eta Elantxoben amarra daitezke.\nUrdaibaiko ingurunea, marearen mende dagoenez, oso aldakorra da. Hori dela eta, ez da harritzekoa trailetan markaturiko ibilbide eta bidegurutzeren bat ez topatzea, ordutik ordura agertzen eta desagertzen direlako. Horrek itsasadarreko zeharkaldian ere izan dezake eragina; hortaz, garrantzitsua da itsasgorak eta itsasbeherak kontuan izatea, korrontearen kontra arraun egiteko asmorik ez badugu, behintzat.


Euskararen eguna | Txantxangorria-Euskal karaokeak\nEtiketa: Euskararen eguna\nBidean naiz (Ibai Marin) BIDEAN NAIZ Beste etapa bat tokau zait gogoz hartu beharrekoa ez nago eroso baina aurkituko dut nire lekua Urte asko izan dira zuekin pasa direnak baina ez, ez naiz damutzen nire bideari ekiteaz. Bide luzea egin izan arren gehiago nahi dut. ez bait naiz aspertzen hontaz…. Read more“Bidean naiz (Ibai Marin)”\nEuskarari kanta egin diezaiogun\n38 ABESTI EUSKARARI KANTATZEKO: Gaur eta urte osoan kanta egin diezaiogun gure hizkuntzari. Euskara ala ez gara\nEuskara, Karaokeakeuskal musika, euskara, Euskararen eguna, euskaraz, euskera, euskeraz, Ga2, Gabi, Gabi de la Maza, Gabirel, Gorliz, kanta dezagun, karaokea abestia, musika, txantxangorria, txatxangorri\nEz bedi galdu euskara (Gontzal Mendibil\n2012(e)ko abenduak 2 txatxangorri0 comment\nGAUR EUSKARAren eguna. Ez bedi galdu euskara!\nEuskara, KaraokeakEuskararen eguna, Gontzal Mendibil